Aingeru Irigarayren biografiaren zantzuak - Euskonews\nAingeru Irigarayren biografiaren zantzuak Aingeru Irigarayren biografiaren zantzuak * Jose Angel Irigaray Nafarroako Bidasoako Beran, Alzateko auzoan, 1899 III 1ean sortu zen, tenore hartan aita, Fermin Irigaray Goizueta, euskal letretan "Larreko" izengoitiz ezagutua (Auritz 1869 Iruñea 1949), bertako sendakina baitzen. Ama ere auriztarra zen, Felisa Irigaray Apat (Auritz 1869 Iruñea 1956). Laster familia Baztango Iruritara pasa zen, aita bertako sendakina nonbratzearekin. Lehenbiziko eskolak Iruritako eskolategian ematen ditu; 1909 1915 urteetan, aldiz, Lekarozko ikastetxean batxilleratoa ikasten du. Aitak etxean sortu giroa haurrideen artean ere zabalduerazi zuena eta Lekarotzko ikastetxean zegoen garrantzizko talde ttipi baten itzala (A.Celestino Caparrosokoa "Arrigarai", A. Eusebio Etxalarkoa, eta beste; aitarekin harremana eta adiskidetza zutenak) haren euskal kontzientziaren hazi eta zutabe izanen dira. 1915 ean, aitak Iruñeako Hospital de Navarra eritegian, garai hartan Sto.Domingo karrikan zegoen, ebakuntza postua irabazten du eta familia Iruñera doa. Haurtzaroa eta mutilzaroa, beraz, Iruritan eman zituen; horrengatik bere burua, gehien bat, baztandartzat zeukan. Tenore hartan, Lekarotzko ikasketak bukatzearekin, 1915 eko udazkenean, Zaragozara abiatzen da Sendakintza ikastera. Bertan, 1915 16 eta 1916 17 ikastaroak eginen ditu. Hurrengo lauak, 1917tik 1921era, aldiz, Bartzelonan. Han beste euskal ikasleren giroan trabatuko da (C.Arnat, L.Apraiz, Ezquieta, J Garate, T Irigoyen, etab.). Denboraldi hartan euskal literaturaren ezaguera sendotzen hasiko da. Lapurtar klasikoen irakurtzeak hatz sakona utziko dio betiko, bere literatur ixuriak eta aldekotasunak finkatuz; eta zaletasun hau bera lagunen artean ere zabaltzen saiatu zen. Laketu zen Bartzelonan eta beti oroituko da han emandako urteetaz. Doktor mailako ikasketak, praktika lanekin egin beharrekoak, Bilboko Basurto Ospitalean egin zituen: 1922ko Maiatzatik 1923ko Urria arte. Hango lagun giroan Aldasoro,F. Belaustegigoitia, J.Garate berriz , T.Hernandorena, Lasterra Mañerukoa, antze ederreko kritikalaria zena , M.Usandizaga, J.Viar, besteak beste, adiskideen izan zituen. Denbora labur batez, Arratiako Diman egon bide zen ordezko sendakin lana egiten. Bizkaian, sendakintza ikasketaz landa, iraunkor izanen ziren adiskidantzetan trabatuko da, bai eta bertako euskararenganako zaletasun eta maitegoan ere. Ondoren, zenbait espezializazioko ikasketak egiten jardun zen Parisen 1924ko udaberrian, eta gero, baita Alemanian ere. Iruñera itzultzearekin Udaletxeko Casa de Socorro delakoan sartzen da. Euskal kulturaren munduan, bestalde, gero eta gehio sartzen zihoan. Iruñeko "Euskeraren Adiskideak" elkartekoa zen. Bertan Iruñeko euskararen aldeko jendeak zebiltzan; hala nola, J.Agerre, B.Arbea, D.Beunza, J.M Huarte, A.Darnaso Intzakoa, J.Larreche, L.Oliver, P.Roch, M. Paz Ziganda, E.Zubiri "Manezaundi" eta beste. Denboraldi batez, 1933an batzordekoa izan eta aita, Larreko, lehendakaria izan zen Eusko Ikaskuntzan.1924ean bazkide egin eta, zenbait urtez, "Euskararen Adiskideak" elkartearen ordezakri gisa haren batzordean zen. Haren eginkizunetan parte hartzen du. Kulturaren eragile haundi eta ospetsuenak ere ezagutzen ditu. (R.M.Azkue, A.Campion, G.Lacombe, G.Mugica, J.Urquijo, eta abar); horietako batzurekin adiskidantza ere sortuko da. Etxean, bestalde, E. Zubiri "Manezaundi", J.Elizalde "Zerbitzari", Enbeitiatar Kepa eta halakoekin adiskidantza haundia zegoen. Aldizkarietan idazten hasten da; "R.I.E.V".."Gure herria", "Yakintza" eta beste; Iruñeako "La voz de Navarra" egunkari abertzalean ere noizbehinka ere idazten du. Zenbaitetan "Irular" izengoitia erabiltzen du (Irurita ondoko muno baten izena). Lehenbiziko idazlana 1926koa da. 1927an J.Urquijo eta G. Lacomberekin batera, Den Haag hirian ospatzera zihoan filologiari buruzko biltzarrea. Eusko Ikaskuntzak komisionatua izan zen. Hizkuntzaren geografiari buruzko lehenbiziko iker lanak egiten hasten da herriz herri ibiliz etadatoak jasotzen, berriak altxatzen. Bide horietan denetan, bidenabar, liburu interesgarri frango jaso ahal izan zuen; urteekin euskal literaturaren liburutegi baliosoa osatuko du. 1929an Euskaltzaindiko ugazlea nonbratua izan zen. 1933an, Eusko Ikaskuntzaren batzorde iraunkorrekoa egin zen, eta 1934 XII 21ean, 1935 1939 eperako, Lizardiren hutsaren betetzeko, elkarte bereko ordezko idazkaria zen. Trabatu xamarra zegoen elkarte hartan, bai eta hango elkartekide eta laguntzaileekin ere. (J. Miguel barandiara, G. Bähr, L. Eleizalde, J.Elorza, O. Eta A. Apraiz, etab.) Artean, 1936 39ko gerlarekin, denboraldi latzak hasiko dira. Iruñeko giro hits eta hertsian zalantza eta arriskua, besteak beste, euskal alorrean bermatu guztientzat gertatzen da. Gerla ondoko urte zail haietan, hala ere, euskal kulturaren bideak loratzen hasiko dira: haiei lotua egonen da bera hatapenetik. Etxean ere euskara eta kultur maila mantendu ahal izan zituen. 1914ean R.M Azkuek Euskaltzaindiaren berpiztea erdietsi zuen Bizkaiko Diputazioneko kultur sailaren itzalean; karia horretarat Nafarroaren izenean Eladio Esparza eta biak ez zailtasun gabe bere kasuan zuen kondairagatik euskaltzain osoak nonbratuak izan ziren. 1941eko apirila eta maiatza zen. Ondoren, Euskaltzaindiaren eginkizunetan parte hartuko du (literatur eta bertsolari txapelgoak, biltzarretan, mintzaldietan, etab.). Idazten ere berriz hasten da: Euskera, RSVAP elkartearen Boletina eta halako aldizkarietan Schuchardt en itzulpena egiten du. Hots, berriz ere euskararen alorrean, beste gisa batera, beste egoera batean gerlak utzitako hatzak ere sakonak ziren eta buru belarri sartua. Jose Angel Irigaray, Bilboko Kafe Antzokiko zuzendaria eta Aingeru Irigarayren semea.


Irekia Eusko Jaurlaritza - Gobierno Vasco :: Eusko Jaurlaritzak espainiako gobernuari eskatu dio ADIF-en azken katalogotik Euskadiren eskumen esklusibokoak diren bi tren linea kentzeko (Gobernu Bilera 2018-04-17)\nEusko Jaurlaritzak espainiako gobernuari…\n<img src="https://www.irekia.euskadi.eus/uploads/cover_photos/45252/original/RED_TRENES.jpg" style="max-width:100%" alt="" />\n08-782-Basurtu Ospitalea-Ariz eta 08-784-Irauregi-Lutxana-Barakaldo lineak dira; biak doaz osorik Euskaditik, eta Konstituzio Auzitegiak Eusko Jaurlaritzaren eskumenekoak direlako irizpena eman du\nEusko Jaurlaritzak bi hileko epean “Eskualdatzeen Batzorde Mistoa” deitzeko eskatzen du, eskualdatze horrekin uda aurretik amaitzeko\nGobernu Kontseiluak onetsi du, gaur, Espainiako Gobernuari ADIFek bere interes orokorreko linea-sare eta tarteetan eginiko azken eguneratzetik bi tren-linea kentzeko eskatzea; horiek osorik doaz Euskaditik. Errekerimendu hori ez bada aintzat hartzen, administrazioarekiko auzi-errekurtsoa jartzeko beharrezko aurretiko urratsa da, Espainiako Gobernuak bere eskumenen eremutik Euskadiren titulartasunekoak diren bi lineak kentzeko.\nEusko Jaurlaritzaren zerbitzu juridikoen txostenaren arabera, Espainako Gobernuak “ADIFen sareari buruzko Adierazpena”ren beste eguneratze bat onetsi du 2018rako. Katalogo horrek 08-782-Basurtu Ospitalea-Ariz eta 08-784-Irauregi-Lutxana-Barakaldo lineak jaso ditu, eta eskumen hori Euskadiri dagokio, Konstituzio Auzitegiaren 124/2016 Epaiaren arabera.\nESKUALDATZEEN BATZORDE MISTOA\nEusko Jaurlaritzaren ustez, ulertezina da bi trenbide-linea horiek eskualdatzeko atzerapena. Eskualdatze hori aurtengo urtearen hasieran gauzatzea aurreikusten zen, Gobernu Kontseiluari, 2017ko uztailaren 18an, jakinarazi bezala. Horrela, Espainiako Gobernuari eskatzen dio izapide egokiak has ditzan, gehienez bi hileko epean, “Eskualdatzeen Batzorde Mistoa” deitzeko, hartutako konpromisoaren arabera dagokion eskualdatzearekin bukatzeko, Espainiako Gobernuak, arrazoirik gabe, blokeatuta daukana.\nBi linea horiek osorik igarotzen dira Euskal Autonomia Erkidegotik; Eusko Jaurlaritzak trenbideen eta herri-lanen inguruko eskumena betetzeko (Gernikako Estatutuaren 10.32 eta 10.33 artikuluetan jasotzen da) aldarrikatzen dituen 11 tarteetako 2 baino ez dira. Eusko Jaurlaritzaren aldarrikapen historikoa da, eta gainera, “XI. Legegintzaldiko Gobernu Programa”ren 38. eta 173. puntuetan ere jasotzen da, eta bete gabe dauden eskualdatzeei buruzko txostenaren eguneraketako 5. fitxan laburbiltzen dira. Txostena Eusko Legebiltzarrera eta Espainako Gobernura bidalita dago.\nRED_TRENES.jpg 80 KB (jpg)


1. 1969-1990 euskara batua administrazio-idazkiak gipuzkoako ekonomia 0113\nLortutako salmenta-maila normaltzat ematen dena baino beheragotik ibili zen arren, txikiagotu egin zuen horren aldean zuen distantzia urtearen bigarren partean, lehenengoan baino portaera faboragarriago batekin, eta 1984ean erregistraturiko eboluzioa baino hobeagoarekin gainera.\n2. 1969-1990 euskara batua saiakera-liburuak uzei 0246\nTerofitoa Raunkjaer-en forma biologikoa: urteroko landarea, bere bizi-ziklo osoa urtaro faboragarrian burutu eta urtaro desfaboragarria hazi eran iragaten duena.\n3. 1969-1990 euskara batua saiakera-liburuak j. setien 0104\nEmeak egin lezake lan hori baina baldin-eta inguru-giroak laguntzen badio soilki, eta hori faktore askoren baitan dagoenez, aurrez esan liteke noiz izanen diren kondizioak faboregarri, beroaldeko oihanetan bederen.\n4. 1991> euskara batua saiakera-liburuak p. apalategi 0223\nEta berbazko adierakin horretara iragaitea da (aldi berean bidea ematen duelarik forma ordenatu eta ulergarri batean bizitzeko, hori gabe anarkikoa eta esanezinekoa litzatekeen, egungo esperientzia bat) prozesu fisiologikoaren desblokeoa eragiten duena, hau da, gaixoa nozitzen ari den sekuentziaren birmoldaketa, zentzu faboragarri batean.\n5. 1991> euskara batua saiakera-liburuak uzei 0224


Arte Ederren Museoak Arrue anaien bi margolan jasoko ditu - Deia\ndeia.eus | bilbao 16.11.2021 | 19:11\nJosé Arrueren 'Baserritarrak' izeneko margolana. Bilboko Udala\nJosé Arrueren 'Baserritarrak' izeneko margolana.\nBilboko Arte Ederren Museoak José Arrueren 'Baserritarrak' eta Ramiro Arrueren 'Fandango' margolanak jasoko ditu, Obra Gonbidatuak ekimenaren barruan.\nBi margolanak testuinguruan jartzeko helburuarekin, beste hainbat material dokumental eta artistikorekin erakutsiko dira: erakusketa hartako "Stand Basque" delakoaren maketa –hor egon ziren lanak–, Baionako Departamentuko Artxiboetan (Frantzia) gordetako planoetatik abiatuta egina; Parisko 1925eko Nazioarteko Erakusketa iragartzeko Robert Bonfilsek (Paris, 1886-1972) egindako kartela –koloretako litografia, museoko kartel bilduman gordea–; eta Ramiro eta Ricardo Arrueren esmalte multzo bat (Bilbo, 1889-Caracas, 1978), museoaren dekorazio arteen funtsetakoa eta Espainiako Pabiloian ikusi ahal izan ziren berrogeita hamar lanen ordezkari, zeinari eman baitzitzaion Urrezko Dominaren diploma.\nJosé Arrueren Baserritarrak eta Ramiro Arrueren Fandango "Stand Basque"-n, Ipar Euskal Herriko sekzioan, erakusteko xedez agindu ziren. Bertan bildu ziren pinturak, eskulturak, zeramikak eta altzariak, 1925eko Parisko Exposition Internationale des Arts Décoratifs et Industriels Modernes erakusketan.\nArrue anaien bi lanek izan zuten saria erakusketan, eta Benjamin Gomez (Baiona, Frantzia, 1885-1959) arkitektoak nazioarteko ekimen entzutetsu hartan Euskal Herria sustatzeko turismo bulego gisa egindako eraikuntza efimeroan, Hall d'un syndicat d'initiative en Pays Basque, egon ziren ikusgai.\nHego Euskal Herriari eskainia, Baserritarrak lanak landa-lanari dagokion eszena bat erakusten du, egileak berezkoak dituen argitasunarekin eta indarrarekin. Jatorrizko kokaera dela-eta, altuan, ia-ia neurri naturalean ageri diren irudiak dira protagonistak. Atondoaren beste muturrean dagoen anaiaren lanean bezala, behean zeramikazko plaka bat zegoen, lelo honekin: "Biarritz reine des plages. Plage des rois" (Biarritz, hondartzen erregina. Errege-erreginen hondartza). Zilarrezko Dominaren diploma eman zioten.\nRamiro Arruek "Stand Basque" standerako egindako panneaux handiak euskal folklorearen alaitasuna erakusten du, Iparraldeko dantza herrikoiena den fandango baten irudikapenaren bitartez. Lan honetan ezin hobeto agertzen dira erromantizismoa, sintetismo estetikoa eta kolore neurritsua, hau da, egilearen ekoizpenaren ezaugarri nagusiak. Atondoaren albo batean kokatu zen, eta zeramikazko plaka batean lelo hau agertzen zen: "Le Pays Basque beau tout l'an. Bayonne et ses Musées" (Euskal Herria eder urte osoan. Baiona eta bertako museoak). José anaiaren izaera guztiz bestelakoarekin, baina orekatua parte hartzen zuen dekorazio zikloarekin, margolana saritu egin zuten 7 Klasea-Ensembles de mobiliers sailaren barruan, Urrezko Dominaren diplomarekin.


Kaskarotak eta Zanpantzar Urruñan –\nOtsailean gara eta jadanik euskal inauteak eztanda egin du Euskal Herri osoan. Ituren, Zubieta eta Aurtitzeko joaldunek hastapena eman zioten, joareak joz eta isipuez izpiritu eta indar gaixtoak uxatuz, eta geroztik gure geografia osoan errepikatu dira antzeko erritual zaharrak (eta horren zaharrak ez diren beste batzuk ere): santibateak, kaldereroak, inudeak eta artzainak, maskaradak, libertimenduak, kaskarotak… etengabeko zerrenda luzea eginez.\n1.- Kaskarot Eguna\nUrruñan, otsailaren 8an, larunbatarekin, atera ziren kaskarotak, eta haiekin batera, hartz adarduna, zirtzilak, ponpierrak, kotilungorriak… eta bestelako pertsonaia alai eta koloretsuak. Urtero, goizez, auzo batean ateratzen dira eta arratsaldez herrian ibiltzen dira, arratsean ostatu batean antolatzen duten afarian bukatzeko. Aurten Pausu (Behobia ere deitua) auzoan barna ibili dira. Goizeko 10,30etan Xaia ostatura iritsi dira, adarrez eta hostoz apaindutako traktore batek zeraman organ, eta jadanik jende ainitz bazen haien zain. Ate aitzineko zabaldian kaskarotek dantza airosak egin dituzte, eta hartzak eta zirtzilek, anartean, era guztietako bihurrikeriak. Horrela da usaia.\nKonpartsan lehen aipatu pertsonaiez gain, osora hogei bat, bazihoazen hiru musikari trebe: Kitti Borda soinujolea, Sebastian Otaburu arrabita-jolea eta Paskal Santesteban tabalaria eta baita bi bertsolari ere: Aimar Karrika eta Odei Barroso. Xaia ostatuko atean bi arduradunak ziren, Beñat Elizondo eta Nelly Constatin zeuden, eta dantzak bukatzean, barrura sartzeko gonbidatu dituzte. Mahaiak prest zeuzkaten, ongi hornituak: sagarnoa, arnoa eta ostatu horretan horren ohiko eta ospetsuak diren bakalau-moletak. Eta berehala, tragu eta mokaduren artean, hasi dira lehen koplak eta lehen bertsoak.\nBertsolariek hiruna bertso egiten zuten, eta gero konpartsako guzti-guztiek honako errepikaz erantzuten zieten: Etxerik etxe, auzorik auzo, atez ate, pausoz pauso.Kanpoko hotzak erraiten digu barnean dugula goxo. Ostatua jadanik jendez lepo zen, eta hurbildatukoek bertsoen bukaerak eta aipatu errepika ozenki abesten zituzten. Eta horrela oren batez. Hamabietan, Xaiatik atera, mahai eta botoila guztiak hustu ondoren, eta herriko plazara joan dira. Han gauza bera egin dute Batika osatuaren aitzinean, eta gero barruan bapo bazkaldu.\nArrratsaldeko saioa antzekoa da, ostatu ostatu eta atez ate kantari, eta gauean, lagun arteko afaria eta ohiko bertso eta kantuak. Horrela pasatu da aurtengo Kaskarot Eguna Urruñan.\n2.- Zanpantzar Eguna\nOtsailaren 15ean, larunbatarekin, ohiko Zanpantzar Eguna izan zen Urruñan. Arratsaldeko 4,30etan hastekoa bazen ere, 4etarako plaza jendez mukuru zen, eta plaza erdian Zanpantzar irudikatzen zuen panpina zegoen. Aurten emakume itxuraz, ile luze-luzea eta hori-horia. 4,30etan Zanpantzar konpartsa plazara iritsi zen. Aitzinean Bidasoako joaldunak zetozen, gero kaskarotak, eta ondoren zirtzilak, kotilungorriak, hartza eta akerbeltza. Osora berrogeita hamar lagun inguru. Joaldun buruak adarra jotzen zuen eta den-denak joare handiak erritmikoki astinduz, herrian barna ibili ziren, pilota-plazaraino joanez eta itzuliz gero.\nHalako ibilaldi zaratatsua egin ondoren, berriz ere, plazara iritsi ziren, eta hantxe Zanpantzarren inguruan ibili ziren buila handia sortuz. Gero kaskarotek hainbat dantza egin zuten: makilttiki-dantzaeta abar. Zirtzilek, berriz, Oi Pello Pello doinuaz Urruñan horren ohikoa den dantza egin zuten, makilez lurra, behin eta berriz, astinduz. Aipatu behar da, Urruñan mutilak kaskarot direla eta neskak zirtzil. Hartza, akerbeltza eta kotilungorriak, anartean, jendea zirikatzen ibili ziren. Gero, zapatazain-dantza famatua egin zuten, arrakasta handiz eta ikusleen irri algarak sortaraziz.\nHalako batean, beltzez jantzitako epailea azaldu zen eta Zanpantzarri aurten leporatzen zizkioten hobenak zerrendatu eta ozenki irakurri zituen. Hobenak aipatzean, konpartsako gazteek egoera horiek maisukiro antzeztu zituzten algarak eta haserreak piztuz. Zanpantzarren aitzinean baziren hogeita hamar bat haur inguru, eta hauek izan ziren heien haserrealdia berehala erakutsi zutenak: Zanpantzar erre!!! —behin eta berriro oihukatuz. Horrela bada, kaskarotek su eman zioten Zanpantzarri eta segidan, den-denak, konpartsakoak eta publikoa suaren inguruan etengabean dantzatzen hasi ziren: dantza jauziak, zortzikoa, esku-dantza, zango-dantza eta bukatzeko fandango eta arin-arin bizi-biziak. Dantzak bukatu zirenerako, ez zen Zanpantzarrik, errauts meta bat baizik.\nGero gerokoak, jendea plazako ostatuetara hurbildu zen, eta baita urrunago den Arotzenia famatura ere, eta hantxe ibili ziren solasean, kantatzen eta dantzatzen gaueko oren ttipietan erretiratu ziren arte. Horretaz gain, Pausu auzoko Xaia ostatuan, konpartsakoek bazuten sorgin-afaria eta bertan izan ziren goxo-goxo eta kanta-kantari, aurtengo balentriak elkarri kontatuz eta heldu den urtekoak jadanik prestatuz.\nAurtengo ihauteria bukatua da Urruñan, baina oroitzapen polita utzi du urruñarren artean. Bi gerla handiekin, Lapurdi osoan gertatu zen bezala, ihauteria eta beste ekitaldi ainitz, desagertu ziren. Ez zegoen umorerik horrelakoak egiteko, eta gainera gizartea guztiz eraldatua atera zen aipatu bi gerletatik. Duela hamar bat urte, Hazia eta Berttoli elkarteek berriro antolatzeari ekin zioten, eta arrakasta handiz, urtez urte handitzen doan arrakastaz, gainera. Euskara bizi-bizirik dago urruñar gazteen artean, eta ekitaldi guztia, baita beraien solasak eta jokoak ere, euskaraz egin zituzten. Euskal Herriak bizi nahi du, eta euskaldun jarraitu nahi du, eta urruñar gazteak ditugu delibero horren adibiderik onena.\nadarduna, inauteriak, inoteak, karnabalak, Kaskarotak eta Zanpantzar Urruñan, kotilungorria, ponpierra, urruña, zirtzila\nZer duzu buruan “Kaskarotak eta Zanpantzar Urruñan”-ri buruz\nPeru_Gabiriko 2020-02-23 12:17\nMila esker, Joseba, guri aldian-aldian Euskal Herri zaharreko hainbat ohitura eta alderdi izkutu erakusteagatik. Atsegin handiz irakurtzen ditut hona ekartzen dituzunak. Segi horrelaxe!


Mariehamn (finlandieraz Maarianhamina) Åland Uharteetako hiriburua da, Finlandiar agindupeko lurralde autonomoa dena. Herriak gaur egun dituen 11.140 %90 baino gehiagok suedieraz hitz egiten dute. Herria 1861ean sortu zen eta izena Mariari zor zaio ("Mariehamn" --> Mariaren Portua), Alexander II. Errusiakoaren emaztea zena.\nMariehamn (finlandieraz Maarianhamina) Åland Uharteetako hiriburua da, Finlandiar agindupeko lurralde autonomoa dena. Herriak gaur egun dituen 11.140 %90 baino gehiagok suedieraz hitz egiten dute. Herria 1861ean sortu zen eta izena Mariari zor zaio ("Mariehamn" --> Mariaren Portua), Alexander II. Errusiakoaren emaztea zena. (eu)


Bataio eta jaunartzeak, ukipen arazorik gabe Sustatu.eus - Teknologia albisteak\nBataio eta jaunartzeak, ukipen arazorik gabe\nItxialdiaren garaian birala egin zen irudi bat baino gehiago, apaizak ur pistolarekin baiatatzen haurrak, distantzia eta ukipen arazoak ebitatuz. Arreta apur batekin begiratuta, badirudi pixkat FAKE izan zirela irudi haiek. Orain, ordea, benetako gailu bat aurkitu dugu salgai: ostiak ukipen gabe banatzeko tresna. Jaunaren gorputza, bai; elkarren gorputzak ukitu gabe apaiz eta fededunen artean.\nHemen beheko irudiak benetakoak dira, haurtxoak, familiak, ur-pistolak eta apaizak egiazkoak dira eta halaxe nahita atera zituzten argazkiak.\nBaina argazkien jatorriari erreparatuta, jakin dugu bi kasuetan bataio arrunta egin zutela, eta gero guraso eta apaizak adostu zutela oroitzapeneko txantxa-argazkia egitea. Kasu bat Minnesotakoa da, eta bestea Tennesseekoa; esteketan azalpen zehatzagoak daude.\nOrain ukipenik gabeko ostia-emailea sortu dute, eta 99 dolarretan saltzen da ChurchSupplies.com webgunean. Apaizak eusten dio kirtenetik gailuari, eta katuari emanda, ostia bat askatzen da. 100 ostia arteko neurria du gailuak.\nZilindro gehigarriak ere gehitzen dira (fededun asko badituzu, ez ibiltzeko karga egiten 100 gastatzean), 28 dolarretan. Eta diametro egokiko ostiak ote dituzun kezkatzen bazaitu, neurri zehatzekoak ere saltzen dituzte ChurchSupplies-en.\nOrtodoxia katolikoan, transusbtantziazioaren mirariak ostia benetan Kristoren gorputz bihurtzen du, baina horrekin birusak desagertzen ote diren argi ez dagoenez, ondo etor liteke gailua erabiltzea.


AMORANTE (Iban Urizar): "Herri musika egiten dut, eta gustatuko litzaidake jendeak ere modu horretan entzutea" - Halabedi\n> AMORANTE (Iban Urizar): “Herri musika egiten dut, eta gustatuko litzaidake jendeak ere modu horretan entzutea”\nAMORANTE (Iban Urizar): “Herri musika egiten dut, eta gustatuko litzaidake jendeak ere modu horretan entzutea”\n22 abendua, 2015 Kantoia KategoriaBerriak 0\nHainbat musikarirekin ibilita gero bakarkako bideari ekiteko gogoa zuen Iban Urizarrek, eta Azkoitiko Matadeixeko lagunek gonbitea egin ziotenean ausartu eta geroztik AMORANTE bakarkako proiektuarekin dabil. Pasa den udaberrian izan genuen Gasteizen, Oihaneder Euskararen Etxeak gonbidatuta eta oraingoan, bigarrenez etorriko zaigu Parral tabernara. Aitzakia horrekin, berriz ekarri dugu gure mikrofonoetara.\nDisko berria ia grabatua duela kontatu digu, besteak beste; izan ere, orain arte sarean entzun daitekeen grabazio bakarra Zarauzko Garoa liburu-dendan egindako Paperezko Kontzertua baita.\nGustu baduzue, berriz, hemen Oihanederren egon zenekoaren lagin bat:\n← HAUTESKUNDEEN ANALISIA: Edurne Begiristain kazetaria eta Asier Etxenike soziologoa\nPaul Bilbao (Kontseilua): “Dezepzio handia izango litzateke Nafarroan Vascuenceren Legea ezin botatzea” →


Koronabirusaren inguruko datuek hobera egin dute - Otamotz : Otamotz\nZumarragak 916,40 kasu izan ditu 100.000 biztanleko azken 14 egunetan eta Urretxuk, berriz, 776,10.\nKoronabirusa bake pixka bat ematen hasi dela dirudi. Azken egun hauetan datuek hobera egin dute. Azken 24 orduetan hiru kasu atzeman dituzte Zumarragan eta beste hiru Urretxun. Zumarragak 916,40 kasu izan ditu 100.000 biztanleko azken 14 egunetan (joan zen aste osoa 1.000tik gora eman zuen) eta Urretxuk, berriz, 776,10.


Konbinatu eta Mugitu!\n2018 Irailak 16-22\nKonbinatu eta mugitu! goiburua daraman aurtengo Europako Mugikortasunaren Asteak hainbat garraio modu erabiltzera eta konbinatzera gonbidatzen gaitu hiri barruko pertsonen eta merkantzien joan-etorrietan, eraginkortasun, azkartasun, aurrezpen eta jasangarritasun handiagoa lortzeko.\nHiriguneetan mugikortasunerako aukera asko ditugu, motorizatuak eta motorrik gabeak, eta horiek partekatuak, publikoak edo banakakoak, tradizionalak edo berriak izan daitezke. Horien barruan oinez eta bizikletaz ibiltzea, garraio publikoa (autobusa, tranbia, metroa eta trena) eta beste asko daude, partekatutako bizikletak, taxiak, aurretik erreserbatutako lantzaderak edo partekatutako ibilgailuak, besteak beste. Testuinguru horretan, multimodalitateak hiri barruko joan-etorrietarako moduen konbinazio posible asko biltzen ditu.\nMultimodalitate kontzeptua barneratzean, eta gure bidaietan zenbait garraio metodo jasangarri sartzean, ibilbidean egiten dugun denbora irakurtzeko, lan egiteko edo lasaitzeko baliatu dezakegu. Ariketa fisiko gehiago egingo dugu oinez edo bizikletaz bagoaz, dirua aurreztuko dugu eta ingurumenaren kontserbazioari lagunduko diogu.\n- Liburuxka (PDF / 864 Kb)\nIbilgailu jasangarrien erakusketa eta proba\nIrailaren 21ean, 22an eta 23an, Getxoko Kirol Portuan Ibilgailuen jasangarrien erakusketa egingo da.\nHiru egun horietan, 11:00etatik 20:00etara, automozioaren alorreko enpresa garrantzitsuenetako batzuk ibilgailu hibridoak, elektrikoak eta gasezkoak erakutsiko dituzte Kirol Portuko amarratzeen pasealekuan, eta ibilgailuak jarriko dituzte nahi dutenen esku, portu inguruetan gidatze probak egiteko.\nToyota, Lexus, Mercedesen Smart, Renault, Peugeot, Infinity, Mitsubitsi, Seat eta Nissan markatako ibilgailuak probatu ahal izango dira.\nBeste enpresa eta erakunde batzuk ere bertan egongo dira, mugikortasun jasangarriaren alorrean beste produktu eta zerbitzu batzuei buruzko\ninformazioa eta azalpenak emateko.\nEnergiaren Euskal Erakundea bizikleta elektrikoekin egongo da; SIPP patinete elektrikoekin; Eysa etxeak mugikortasunerako aplikazioak azalduko ditu; Ingeteam-ek ibilgailuentzako kargagailuak erakutsiko ditu, eta Nortegas-ek gasezko Seat ibilgailua.\nIbilgailu horiek probatzeko aukera gidatzeko karneta duten guztientzat zabalik egongo da. Hala nahi dutenek, bisitaren unean bertan eskatu\nahal izango dituzte ibilgailua gidatzeko probak.\nMugikortasunari buruzko jardunaldia\nDatorren irailaren 21ean, 11:00etatik aurrera, Getxolan-en, erakunde publikoek, instituzioek eta sektoreko enpresek eta eragileek Mugikortasun Jasangarriari buruzko Jardunaldian hartuko dute parte. Bertan, mugikortasun jasangarriaren egungo egoerari eta etorkizunari buruzko zenbait\ngai eta alderdi landuko dira.\nGetxoko Udaletik, Joseba Arreguik, Hirigintza, Obra eta Zerbitzu, Ondare eta Etxebizitzaren zinegotziak, GHMJ-PMUSaren, Getxoko\nHiri Mugikortasun Jasangarrirako Planaren, proposamen nagusiak azalduko ditu.\nLogistikako Euskal Erakundeko (LEE-IVL) Iratxe Garcíak, e–comerce izenekoa mugikortasunean eragiten ari den ondorioak landuko ditu.\nValentín Domínguez Energiaren Euskal Erakundeko (EEE-EVE) teknikariak ibilgailu elektrikoak Euskadin dituen erronka eta aukerak aztertuko ditu.\nEuskadiko Mugikortasunaren eta Logistikaren Clusterretik, Fernando Zubillagak Merkantzien hiri barruko banaketa (MHB-DUM) aztertuko\ndu, hirietako mugikortasunerako faktore kritikoetako bat.\nJuan Ramón Merodio Leioa Berri Mobility-ko zuzendari komertzialak euren flotatan ibilgailu elektrikoetara aldatzeko aholkuak emango dizkie enpresei eta, benetako ekilorea balitz bezala, argi orduak ahalik eta gehien baliatzeko eta, horrela, energia garbia hornitu ahal izateko eguzkiaren orientazioa jarraitzen duen solar all-in-one SmartFlower sistema aurkeztuko du. Sistema horrek etxebizitzarako, motor elektrikoa\nduen ibilgailurako, bietarako edo beste erabilera batzuetarako balio du.\nNorte Gasetik, berriz, gasak ibilgailuen erregai gisa dituen abantailak azalduko dituzte.\nJardunaldietara joatea librea izango da.\n"Mugi zaitez Getxotik" modu jasangarrian eta sariak irabazi\nIrailaren 16tik 31ra, garraio publikoan 80 kilometro, bizikletan edo patinetan 40 kilometro edo oinez 20 kilometro egiteko “Mugi zaitez Getxotik” erronka osatzen baduzu, opariak eskuratu eta zenbait saltokitan beherapenak lortu ahal izango dituzu.\nHorretarako, doako aplikazio bat jaitsi beharko duzu zure telefono mugikorrera, alta eman eta zure ibilbideak erregistratzen hasi.\nProposatutako erronka betetzen duena 4 opari erakargarriren zozketan sartuko da. Horrez gain, partaideek ziklo edo puntu bat irabaziko dute garraio publikoan egindako kilometro bakoitzarengatik, 2 ziklo bizikletan edo patinetan egindako bakoitzarengatik eta 4 ziklo oinez egindakoarengatik. Lortutako zikloen ordez, www.mueveteporgetxo.com webgunean ikus dezakezun produktuen katalogoko beherapenak eskuratu daitezke. Webgunean izena eman eta ekimena hobetu ahal izango duzu.\nArgazki lehiaketa. Konbinatu eta Mugitu!\nParte hartu ahal izateko, pertsona bakoitzak bi argazki bidali beharko ditu, bi garraio jasangarri erabiltzen ari dela: metroa, autobusa, bizikleta, patinak edo oinez.\nSaria: bizikleta tolesgarria\n- Oinarriak (PDF / 84 Kb)\nMugikortasun jasangarriaren aldeko ginkana ( Igandea, Irailak 16)\n- Oinarriak (PDF / 75 Kb)\nBizikletan ibiltzen ikasi (21, ostiralerako 17, asteleheneko)\nAutorikgabeko eguna (Larunbata, Irailak 22)\nCinecicleta, filmak pedalei eraginez (Asteazkena, irailak 19)\nBizikleten mantzentze-lanetarako tailerra (Osteguna, irailak 20 eta larunbata, irailak 22)\nIbilgailuen zirkulazio etena Algortan eta Areetan (Irailaren 22an)\nIrailaren 22an, 08:00etatik 20:00etara, Algortako eta Areetako erdiguneetan, mugatuta egongo da ibilgailu pribatuen zirkulazioa eta aparkamendua. Kale horietako garajeetatik ibilgailuak ateratzea bakarrik baimenduko da. Murrizketa horiek ez dute eraginik izango garraio publikoan eta Udalak aldez aurretik emandako baimena duten establezimenduetako ibilgailuetan.\nEskaerak: ingurugiroa@getxo.eus. Mesedez, kendu zure ibilgailua aipatutako kaleetatik antolatutako jarduerak oztopa ez ditzan. Eremu horietan aparkatuta dauden ibilgailuak garabiak kenduko ditu.


Hies-aren kasurik zaharrena identifikatu dute - ZientziaEus\nHIESak jota hildako lehen pertsonaren kasua 1950.eko hamarkadan erregistratu zen. Manchesterreko (Ingalaterrako) Unibertsitateko ikerlariek HIVren (giza inmuno-eskasiaren birusaren) ebidentzia, 1959. urtean pneumoniaz hil zen 25 urteko itsasgizon gazte kaukasiar baten ehunetako material genetikoan aurkitu zuten.\nKaposi-ren sarkoma, HIESaren zeinu kliniko bat.\nHIES infekzioaren lehenengo kasuak norvegiar familia bateko hiru partaideena izan zen. HIESaz 1960.eko hamarkadan kutsaturik 1976an hil ziren. HIESaren antigorputzak 1959an Zaire-ko paziente batengandik jasotako odol-laginean aurkitu ziren lehen aldiz, baina kasu horretan ez dago pazientea HIESaren eraginez hil zeneko frogarik.\nAurkikuntza berriak ez du HIESaren epidemiologia berraztertzea eragingo, baina adituen ustez HIESa Afrikan 30 edo 40 urtez egon da gutxienez. Ikerlariek denboran atzerago joanez azterketak egiten badituzte, HIESaren kasuren bat edo beste ager daiteke. HIES infekzioaren frogak lortzeko, Manchesterreko ikerlariek polimerasen katen erreakzioa (PCR) erabili zuten. Teknika honek material genetikoaren kantitate handien arrastoa segitzea ahalbidetzen du —kasu honetan DNA probiralarena—.\nMaterial genetikoa anplifikatuta eta DNA oinarri harturik, bere identitatea zehaz daiteke. Aipatu katen erreakzioaren desabantaila bat kutsatzaileekiko duen sentikortasuna da. Iraganean emaitza faltsuak lortzearen arrazoietako bat hori izan da, hain zuzen ere. Oraingoan, kontu handiz egin dute ikerlariek beren saiakuntza eta ehun-lagin desberdinetan emaitza berberak lortu dituzte.\nZoritxarrez, itsasgizon honi buruzko informazio gutxi daukagu: ez da bere historia medikoa ezagutzen eta ezta 1959. urtea baino lehen bisitatu zituen herrialdeak zeintzuk izan ziren ere.


Bizitu mahaiko itxura konbinatzeko ontziteriarekin - IKEA\nEz du axola denbora asko igaro duzun janaria prestatzen edo etxera ekartzeko eskatu duzun. Mahaia gogoko duzun ontziteriarekin eta beste pieza polit batzuekin jarrita, momentu hori are zaporetsuagoa bihurtuko du.\nKonbinatu platerak eta katiluak, koloreak eta formak kontrastatuz, mahaiko platerari sentsazio grafikoa emateko. Pilatutako mahai-zapiak (zergatik erabili behar dugu bakarra) paperezko ahozapiekin konbinatuta, dibertsioa handitzeko.\nJarri oinarri neutro zuria, material naturalak, eta gehitu xehetasun urdin distiratsuak. Tradizio baliotsuak eta landako bizimodua transmititzen dituen mahaia lortuko duzu.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Instalazioa eta mantenimendua (Lanbide Arloa)" topic_facet:"Linea automatizatuen muntaia- eta mantentze-lanak (Modulua)" author_facet:"Navascués, Josemari" author_facet:"Elhuyar Hizkuntza Zerbitzuak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Instalazioa eta mantenimendua (Lanbide Arloa) Proposatutako gaia: Linea automatizatuen muntaia- eta mantentze-lanak (Modulua) Egilea: Navascués, Josemari Egilea: Elhuyar Hizkuntza Zerbitzuak\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Galdaketa eta pulbimetalurgiaren bidezko produkzioa (Heziketa Zikloa). Goi maila Instalazioa eta mantenimendua (Lanbide Arloa) 1 Lanbide Heziketa Linea automatizatuen muntaia- eta mantentze-lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Muntaia- eta mantentze-lan elektriko/elektronikoak (Modulua) 1 Sistema automatizatuak (Modulua) 1 Sistema elektrikoak, pneumatikoak eta hidraulikoak (Modulua) Guztiak ikusi ... gutxiago ...


Errezetaren ariketa by Ane Arribillaga - issuu\nAriketaren deskribapena Askotan entzuna izan duzue Iruñean “Pintxo Astea” antolatu dela, edota Donostiakoak bezalako pintxorik inon ez dela aurkitzen…pintxotan ibiltzea oso gustukoa duzuela ere ziur nago. Zer iruditzen zaizue pintxo errezeten lehiaketa bat egiten badugu? Hauxe izanen da bada, oraingo honetako proiektutxua.\nIdazten hasi aurretik, gidoia egin Gidoi bat egin behar duzu zure ideiak ordenatzeko: • Erabakia duzu, jada, zein izanen den lehiaketarako aurkeztuko duzun pintxo errezeta. • Pentsa itzazu errezeta bat idazteko eman beharreko urratsak. Badakizu lehendabizi, izenburua jartzen dela, ABARMEDUTA. Idatzi orain zure lanaren izenburua. • Gogoan izan errezetan bi AZPI-IZENBURU idazten direla: Osagaiak eta Egiteko era. Lehenbizikoaren azpian, errezeta egiteko behar diren gauzak adierazten dira behar den kopurua ala kantitatea ahaztu gabe. Bigarrenaren azpian, errezeta egiteko jarraitu behar diren pausoak adierazten dira. • Urrats horiek egiteko, ordenatzeko, erabil daitezken hitzak zerrendatu itzazu. Zein erabiliko dituzu errezetaren hasieran? Zein errezetaren erdian? Eta zein bukaeran? • Atera ezazu orain zure errezetaren argazki bat eta zure testuan txertatzeko erabiliko dugu. ___________________________________________________________________ ___________________________________________________________________ ___________________________________________________________________ ___________________________________________________________________ ___________________________________________________________________ ___________________________________________________________________ ___________________________________________________________________ ___________________________________________________________________\nOrain testua idatziko dut Pentsatu duzu honezkero nolakoa izanen den zure pintxoa eta gidoi gisa erabiliko duzun eskema ere idatzi duzu. Orain idazten hasi behar duzu. Idatz ezazu ahalik eta ondoen. Egin ezazu poliki eta letra argiz. Zure lanerako akaso ongi etorriko zaizuâ€Ś Erreparatu hurrengo honi:\nEGITEKO MODUA EDO ERA Pausuz pausu denboraren arabera sailkatuz azal ezazu errezetaren egikera. Denbora antolatzaileak: Lehengo,lehenbizi, hasteko... Ondoren, gero, hurrengo, segidan... Jarraian, hori egin eta gero, ostera\nBitartean.... Azkenik, bukatzeko, amaitzeko ... BUKAERA Jalei animatu zure platera dastatzera.


Inprimagailu digitala,UV inprimagailua eta Dtg inprimagailuen fabrikatzailea | Fokua\nFokua, guztia bezeroaren balioagatik.\nNebula 62f Dtf inprimagailua\nNebula 35f Dtf inprimagailua\n6090 Galaxy-jet Uv inprimagailua\nA2 Alpha-jet Uv inprimagailua\nA3 Combo-jet Uv inprimagailua\nAtlas-jet 1311 UV inprimagailua\nA2 Athena-jet Dtg inprimagailua\nA3 Vega-jet Dtg inprimagailua\nTratamendu Aurrerako Makina\nFocus Inc. Tutorialak A3 Uv Printer 3350rako bideoak\nFocus Inc. Toturials Atlas-1311rako bideoak\nFocus Inc.en erakusketa\nUv inprimagailuen laginaren inprimaketa\nLagin-inprimaketa Dtg Printers-ek\nDtf inprimagailuen laginaren inprimaketa\nFokua, inprimatzeko prest.\nChina Focus UV DTF estanpazio beroko soluzioen fabrikatzaileak - Focus Inc.\nBatzuetan zure inprimatutako publizitatea maila bat igo behar duzu. Askotan, material inprimatuak benetan behar duena inprimaketa estilo tradizionalek batzuetan falta izan dezaketen erakargarritasun berezia da. Zure inprimatutako propietateen akabera metalikoak eragin handia izan dezan beharrezkoa den "berezitasuna" eta estetika eman diezaieke. Produktu hauek itxura ona ez ezik, klase eta kalitate sentsazioa ere ematen dute.Bi modu daude metalezko akabera erabil dezakezun zure inprimatutako salgaietarako: metalezko papera inprimatzea eta metalezko tinta inprimatzea. Bi teknika hauek estetika hobetzeko eta zure estanpatuei distira distiratsua emateko erabiltzen diren arren, asko desberdinak dira, bai prozesuan, bai azken emaitzan.Metalezko Foil Stamping, izenak dioen bezala, papera zure stockean beroaren eta presioaren bidez inprimatzeko prozesua da. Besterik gabe, zuk aukeratutako gainazalean paper bat eranstea esan nahi du eta horrek itxura berezia ez ezik, ehundura ere ematen dio.Bestalde, tinta metalikoaren inprimaketa prozesu guztiz ezberdina da. Benetako metal partikulekin nahasten den tinta mota berezi bat erabiltzen du, metalezko itxura distiratsua emanez. Tinta inprimatze-prozesuan erabiltzen da lehenik, baina nahi den efektua lortzeko, baliteke geruza batzuk ere behar izatea.\nFokatu UV inprimaketa Golf Ballerako! Hornitzailea& fabrikatzaileak | Focus Inc.\nInprimatu egurra, metala, plastikoa, zeramika, akrilikoa, beira, larrua, harria eta gehiago Focus Inc.-en UV inprimagailu pertsonalizatu batekin! Substratura zuzenean eta objektuetara zuzenean inprimatzeko gaitasunekin, diseinu pertsonalizatuak hainbat produktutan inprimatzeko behar den malgutasuna izango duzu, azkar eta erraz. Gainera, gure UV inprimagailu bakoitzak bezeroarentzako zerbitzu eta software bikainarekin dator, beraz, ziur egon zaitezke zure taldeak ekoizpena ondo funtzionatzen jarraitzeko behar den prestakuntza eta laguntza izango duela jakinda.\nFocus A2 DTG Inprimagailuaren erakusketa Athena Jet Plus kamiseta zuriak inprimatzeko efektua Hornitzailea& fabrikatzaileak | Focus Inc.\nDTG inprimaketa oihaletan eta jantzietan grafikoak inprimatzeko prozesu bat da, eta, batez ere, guretzat kamisetak. Alkandora gainean nahi duzun grafikoa inprimatzeko tinta-jetaren teknologia aldatua erabiltzen du. Pentsa ezazu tintazko inprimagailu erraldoi bat bezala, baina kamisetetarako. Zure liburu-kluberako tesi-paper aspergarriak edo liburuxkak inprimatu beharrean, gure DTG makinek dragoi gaiztoak inprimatzen ari dira erretzen ari diren unikornioen uztaietatik saltoka, edo antzeko untxi polit bat zure haurraren urtebetetzerako. Nahi duzuna inprimatuko dugu guztiz, baina nahiago ditugu herensuge gaiztoak.\nAlpha ispilu inprimaketa Produktuak | Focus Inc.\nIspilu efektua beira edo akriliko gardenean inprimatuta dago, irudiak gainazalean ikus ditzakezu baina irudia atzealdean dago. Nola inprimatu efektu hau?Lehenik eta behin, inprimatu kolorea beiran edo akriliko gardenean eta gero inprimatu kolore zuria, ispilu-efektua amaitu daiteke. Azken zuria atzeko planoa izan behar da, kolorea nabarmenagoa izan dadin.\nBezeroaren denbora eta energia aurrezteko, "ONE STOP" zerbitzua eskaintzen dugu, dei-zentroaren erregistroa, galdera eskatzen, arazoen tratamendua, lineako diagnostikoa, ordezko piezen bidalketa eta itzulera bidaltzea. Gure kudeaketa-filosofia: elkarrekiko onura, berrikuntza eta humanizazioa. Gure azken helburua: Merkatuaren eskariak asetzea; bezeroari irtenbiderik onena eskaintzea, egiten dugun guztia, zuretzat. Gure zerbitzuaren printzipioa: gainditzea zure nahia, Increment Service enpresa bat izateko. Gure fidagarritasuna eta osotasuna: Konfiantza eta erantzukizun pertsonala harreman guztietan.\nBezeroaren denbora eta energia aurrezteko, "ONE STOP" zerbitzua eskaintzen dugu, dei-zentroaren erregistroa, galdera eskatu, arazoen kudeaketa, lineako diagnostikoa, ordezko piezen bidalketa eta itzulera bidalketa barne.\nGure Kudeaketa Filosofia\nElkarrekiko onura, Berrikuntza eta Humanizazioa.\nGure Kolektibitatearen Helburua\nMerkatuaren eskariak asetzea; bezeroari irtenbiderik onena eman, egiten dugun guztia, zuretzat.\nGure Zerbitzuaren printzipioa\nGainditu zure nahia, Increment Service enpresa bat izateko.\nGure fidagarritasuna eta osotasuna\nKonfiantza eta erantzukizun pertsonala harreman guztietan.\nFocus Digital Technology Co., Ltd (Online erregistroaren egiaztapena). Shanghain (Txina) sortu zen. Zein da DTG onena eta potentziala sortu eta ekoizteko zuzeneko arropa inprimagailura, LED-UV lauko inprimagailu digitala, aurretratamendu-makina, CTS ordenagailutik pantailarako irudi-sistema, seinaleak?&bezeroentzako publizitate produktuak. Inprimatzeko prest dagoen soluzioan kokatu dugu. 17 urtez izan genuen arreta inprimaketa digitalaren esparru honetan. Produktu guztiak arrazoizko prezioarekin eta denbora errealeko laguntzarekin hornitzen ditugu gure produkzio-lerroan, esperientzia profesionalean, piezen erosketa kanal zorrotzean eta ekintza arduratsuaren arabera, merkatuan zentratzen gara azken albiste nagusiak eskaintzeko eta produktu errentagarriak sortzeko. esperientzia-laguntza taldeak teknika guztiak bildu eta prestakuntza berriena garaiz jasotzen du laguntza onena emateko.\nMerkatari guztiek arazo hauek izan ditzakete: kalitate ona baina prezio altua, arrazoizko prezioa baina zerbitzu txarra, laguntza ona baina kalitate txarra, kargarik gabeko karga, ezin dute prestakuntza osoa lortu, ezin dute denbora errealeko laguntza lortu, Erantzuna atzeratu egin da azterketa konplexu gisa. eta aplikazioa. Focus digital arazo mota hau zuretzako ahalik eta gehien konpontzen duen enpresa bat da. Nola egiten dugu?------- "LAU KATE" kalitate-kontrol zorrotza; Denbora errealean "DISTANTA LUZE-LOG-ON -DIAGNOSIA" laguntza; "ONE STOP" zerbitzu zorrotza aipatzen dugu " Four Chain (Material sailaren kontrola-Multatu lerroaren kontrola-QC sailaren kontrola-Logistika sailaren kontrola") kalitate kontrol sistemari, produktu guztiak osorik daudela ziurtatzeko, entregatu aurretik, baina ez dago produkturik 100. % perfektua, denbora errealeko laguntza eta eraginkorra dira garrantzitsuenak, bezeroak denbora errealeko laguntza eraginkorra lor dezake gure ONLINE LAGUNTZA eta DISTANTZIA LUZEKO DIAGNOSTIKO LAGUNTZAren bidez, arazo eta galdera guztiak azkar konpondu daitezkeela ziurtatzeko. Gainera, arazo guztiak biltzen ditugu konponbidearen dokumentazio gisa eratzeko, bezeroak gure ftp-tik deskargatu ahal izateko.\n17 urtez izan genuen arreta inprimaketa digitalaren esparru honetan.\nHerrialdea / Eskualdea\nTxina NOLA AUKERATU ZUEN BANAKETA INDARRAK UV ETA DTG INPRIMATZAILEA TXINAN? fabrikatzaileak - Focus Inc.\nAgente globala nahi daFocus Inc. mundu osoko eragile eta banatzaile globalen bila dabil.Gure agente izateko interesa eta ziur dagoenak, jarri harremanetan salmenta-sailarekin helbide honetarainfo@focusij.com\nBezeroen Kontsulta Hornitzailea& fabrikatzaileak | Focus Inc.\nFocus bezeroen lan ona, gero eta profesionalagoak dira, negozioak gero eta hobeto doaz.Zatoz eta lan egin gure Focus Inc.-ekin, ezagutu inprimagailuei buruz gehiago jakin ezazu merkatuari buruz eta eskaini produktu onak merkatuari.\nBezeroek Focus bulegoa eta fabrika bisitatzen dituzte\nBezeroaren denbora eta energia aurrezteko, "ONE STOP" zerbitzua eskaintzen dugu, dei-zentroaren erregistroa, galdera eskatu, arazoen kudeaketa, lineako diagnostikoa, ordezko piezen bidalketa eta itzulera bidalketa barne.Gure kudeaketa-filosofia: Elkarrekiko onura, Berrikuntza eta Humanizazioa.Gure azken helburua: Merkatuaren eskariak asetzea; bezeroari irtenbiderik onena eman, egiten dugun guztia, zuretzat.Gure zerbitzuaren printzipioa: gainditzea zure nahia, Gehitzeko Zerbitzuen enpresa bat izateko. Gure fidagarritasuna eta osotasuna: Konfiantza eta erantzukizun pertsonala harreman guztietan.\nFocus Inc-eko Athena Jet Plus DTG inprimagailuen bezeroaren ahotsa.\nOso pozik gaude gure produktuek bezeroei beren bizitzako idealak eta planak gauzatzen laguntzen dietelako. Oso pozik hasierako bidaia eta poza zurekin partekatzeaz. Bideoa ikusi nahi baduzu, negozioaren inspirazioa aurki dezakezu bideoan.\nIzen PLEI Formatu errorea Mugikorra/WhatsApp Enpresaren izena


Aldaketa sozialaren beharra eta alternatiba aldarrikatuko dugu martxoaren 14an | LAB SINDIKATUA\nEkintza Soziala Eskubide Sozialen Karta Aldaketa sozialaren beharra eta alternatiba aldarrikatuko dugu martxoaren 14an\nAldaketa sozialaren beharra eta alternatiba aldarrikatuko dugu martxoaren 14an\nEuskal Herriko Eskubide Sozialen Kartak aldaketa sozialaren alde dagoen orori larunbat honetan, hilak 14, Bilbon eta Iruñean izango diren manifestazioetan parte hartzeko deia luzatu diegu gaur Bilbon. Kartatik 16 puntuko Programa Soziala eratu berri dugu Euskal Herrian bizi eta lan egiten dugun pertsona guztiek aukera berdintasunasunean oinarritutako bizi baldintza duinak izan ditzagun. Gaurdanik eremu instituzionaletik abian jarri beharreko neurriak dira denak, eta hori aldarrikatuko dugu martxoaren 14an. Euskal Herria da euskal herritarron eskubideak bermatzeko subjetu burujabea eta alternatiba hor kokatzen da.\nAgerraldian Ainhoa Etxaide, LABeko idazkari nagusia izan da eta besteak beste, martxoaren 14ko mobilizazioak Euskal Herriak behar duen alterbatibarako "fase berria" irekitzeko bidean pauso garrantzitsu bat dela esan du.\nEgungo eredua eskubideen deusestean oinarritzen da Etxaiderentzat, eta horrekin amaituko duen alternatiba herritarron esku dagoela aipatu du.\nLarunbateko hitzorduaren garrantziari erreparatuz, Etxaidek larunbatean Iruñea eta Bilbo kolorez eta aldarrikapenez betetzeko deia egin die euskal langile guztiei.\nAldaketa sozialaren beharra eta alternatiba badaukagula adierazteko martxoaren 14an kalera ateratzeko deia egin du Euskal Herriko Eskubide Sozialen Kartak\n«Euskal Herria da euskal herritarren eskubideak bermatzeko subjektu burujabea eta Euskal Herriko instituzioek honen arabera jardun behar dute. Hari horretatik tiraka, 16 puntuko Programa Soziala eratu dugu gaurdanik eremu instituzionaletik abian jarri beharreko neurri zehatzekin. Instituzioek herri borondatea errespetatu beharko dute. Eta bermatu beharko dituzte Kartak jasotzen dituen oinarrizko eskubide ekonomiko eta sozialak, Euskal Herrian bizi eta lan egiten dugun pertsona guztiek bizi baldintza duinak eta aukera berdintasuna izan ditzagun.\nBilerak eskatu ditugu Urkullu Lehendakariarekin; Araba, Bizkaia eta Gipuzkoako Diputatu Nagusiekin, eta Nafarroako Parlamentuko Ekonomia eta Ogasun Batzordean.\nZoritxarrez, instituzio gehienek, Araba eta Bizkaiko Foru Aldundiek eta Eusko Jaurlaritzak, uko egin diote gurekin elkartzeari. Honek argi uzten du zein den euren jarrera Kartak bere egin dituen gizarte-aldarrikapenekiko, ez dituzte politikaren lehentasunak aldatu nahi, egungo ereduan eroso bizi direlako. Ezin izan dizkiegu gure aldarrikapen eta eskariak zuzenean helarazi, baina goiz edo beranduago entzun beharko gaituzte.\nKartak eginiko eskariari erantzunez, Nafarroako Parlamentuaren Ekonomia eta Ogasun-Batzordean egon ginen, Kartaren ardatzak eta Programa Sozialaren aldarriak partekatzen. Konpromisorik ez, ordea!\nGipuzkoako Foru Diputatuak, Martin Garitanok, Politika Sozialeko arduradun den Ander Rodriguez-ekin hartu gintuen. Azken hauek konpromisoa hartu zuten Gipuzkoako Foru Aldundiaren jardurari buruzko memoria bat aurkezteko, non eskubide sozialak bermatzeko egindako lana Programa Sozialean jasotakoarekin alderatuko duten. Era berean, Politika Sozialen eremuan dituzten erronkak eta aurrera begirako asmoak Kartarekin partekatzeko konpromisoa hartu zuten.\nIkusi dugun moduan, instituzioen jarrera hotza izan da. Hala ere, gizarte-eragile desberdinek harrera beroa egin diete Eskubide Sozialen Kartan jasotako aldarrikapenei eta martxoaren 14ko manifestazioetan parte hartzeko deia egin dute. Horren erakusgarri ditugu Euskal Herriko Pentsionisten plataformak, otsailaren 25ean Bilbon egindako asanbladan Kartarekiko atxikimendua erakutsi zutenak; martxoaren 3an Gasteizen egindako omenaldi eta manifestazioan parte hartze aktiboa eta ahots propioa izan genituen; Emakumeen Mundu Martxaren asanblada feministak bere atxikimendua adierazi du; “Natura eskubideen jabe” manifestua adostu duten sindikatu eta ingurumen-eragileak, edota Bizkaiko langabetuen asanbladak… Eta ez genuke sindikatuen ekarpena ahaztu nahi, ELA, LAB, ESK, STEILAS, EHNE eta HIRU sindikatuek orri bateratua atera dute lan-munduari begira manifestazioetan parte hartzeko dei eginez.\nHonetaz aparte, aurrera jarraitzen dute Kartaren aurkezpenek herriz herri (Plentzia, Eibar, Gasteiz…). Beste herri batzutan hitzaldiak (Ordizian, martxoaren 8aren testuinguruan) eta lan-bilerak egin dira (Bergara, Getaria…). Oarsoaldean eskubide sozialen aldeko jardunaldiak egin ziren otsailean, eskubide ezberdinak landu zituzten saioekin. Aste honetan, esaterako, Ondarrun (bihar), Basaurin (etzi) edo Donostiako EHUn (etzi) aurkezpen eta bilerak izango dira. Manifestazioek sortu duten interesaren lekuko dira txoko ezberdinetatik antolatu diren autobusak.\nManifestazioaren ezaugarritzeari dagokionez, koloretsua eta alaia izatea nahi dugu. Koloretako pankartak eramango ditugu, eredu sozial berriaren ardatzak irudikatuz, eta ardatz bakoitzean inplikaturik dauden protagonistek eramango dituzte pankartak.\n– Gorria: langile mugimendua.\n– Lila: mugimendu feminista\n– Laranja: gazte eta ikasle mugimendua\n– Horia: bazterketa sozialaren kontra, etxebizitzaren alde, banka eta transnazionalen diktadurari aurre egin.\n– Berdea: lurraren defentsarako plataforma eta kolektiboak.\n– Urdina: hizkuntza, hezkuntza eta kultura eskubideak\n– Urdin argia: pentsiodunak, osasuna, aniztasun funtzionala.\n– Kolore–anitza: aniztasun sexuala, LGTB eskubideak.\nAldarrikapenez bete nahi ditugu kaleak, egitasmo bateratu baten alde. Aldarrikapen ezberdinak eramateko deia egiten diegu bertan parte hartu nahi dutenei; batzen gaituenean jarri nahi dugu indarra, eta ez sigletan. Aldaketa sozialaren beharra eta alternatibak baditugula azpimarratu nahi dugu.\nEskubide Sozialen Karta, herritarron alternatiba, kalera ateratzera goaz. Mobilizazioa gure helburuak lortzeko ezinbestekoa dela esaten genuen eta hori praktikara eramatera goaz. Martxoaren 14an, Bilbo eta Iruñeara joateko deia egin nahi diogu aldaketa sozialaren alde dagoen orori. Bilboko manifestazioa Jesusen Bihotzean hasiko da 17:00etan eta Iruñekoa Antoniutti parkean 17:30ean.»\nEtxaide: "Mobilizazio honekin fase berria irekiko dugu EH behar duen alternatiban bide berri bat nagusitzeko"\nEtxaide: "Guk ez dugu diskurtso ofizialen kritika bat izan nahi guk egoera aldatu nahi dugu"\nEtxaide: "Herritarrak alternatiba eraiki behar dugu eta eragileok bultzada hori emango diogu"\nEtxaide: "El actual modelo se sustenta en la destrucción de derechos. Tenemos alternatiba: cambiar las políticas"\nM14an bete ditzagun kolorez eta aldarrikapenez


'Abittu' egitasmoak 46 erabiltzaile izan ditu ikasturte honetan | El Diario Vasco\nOiartzun'Abittu' egitasmoak 46 erabiltzaile izan ditu ikasturte honetan\nOsasun zentrora zabaldu da zerbitzua oraingoan\nJarduera fisikoa sustatzea helburu duen 'Abittu' egitasmoak 46 erabiltzaile izan ditu ikasturte honetan Oiartzunen. Ikasturtea bukatzearekin batera zerbitzuak oporraldia hartuko du eta azken asteetan udala, egitasmoan parte hartzen duten beste erakundeekin bildu da, jarraipena eta balorazioa egiteko: Eusko Jaurlaritzako 'Mugiment' egitasmoko arduradunekin, Gipuzkoako Aldundiarekin, Osakidetzako profesionalekin eta Abittuko orientatzailearekin.\nGuztiek Abitturen ikasturtearen balorazio positiboa egin dute. «Zerbitzu honek daukan helburu nagusiena ez da pertsona aktibatzea, baizik eta aktibatze hori iraunkorra izatea», azaldu du Mikel Lopez zerbitzuko orientatzaileak.\n'Abittu' 2018ko martxoan jarri zen martxan Oiartzunen. Aurten, Elorsoro kiroldegiko zerbitzua mantentzeaz gain, osasun zentroan ere martxan jarri da. Astean behin, Mikel Lopez orientatzailea bertan izan da medikuek jarduera fisikoa preskribatu dioten erabiltzaileei aholkuak ematen. Zerbitzuaren balorazioa, oso positiboa izan da. Aurtengo otsailean jarri zen martxan zerbitzua anbulatorioan eta ordutik, 35 lagun bideratu dituzte bertara. Jende gehien heldu den bidea izan da osasun zentroa; beste zazpi euren kabuz hurbildu dira eta gainerako laurak, Gizarte-Ongizate sailak bideratuta.\nErabiltzaileen ia % 59a emakumezkoa izan da eta ia denak (% 84,7) 40 urtetik goitikoa. Erabiltzaile gehienek jarduera autonomoak nahi izan dituzte, etxean edo kiroldegian euren kabuz egiteko modukoak.\nAbittuko orientatzaileak erabiltzaile bakoitzaren jarraipena egiten du. Saio bereziak ere antolatu dira ikasturtean zehar: Kirol Astearen baitan Txarako zirkuitu bio-osasungarria nola erabili ikasteko tailer praktikoak izan ziren eta erorketak saihesteko bi tailer ere antolatu dira.\nHorrez gain, bide berriak zabaltzeko ahalegina egingo du udalak. Hurrengo erronka, Gizarte-Ongizate saileko etxez etxeko zerbitzuaren erabiltzaileekin lanketa egitea. 'Ereiten', gizarte-bazterkeria arriskuan dauden Oarsoaldeko bizilagunen programarekin bideak urratzen ere saiatuko da, lehenengo kontaktuan bi aldeek interesa agertu baitute.


#Sakonean Espetxeratuta dauden pertsonen egoera, kartzelen inguruko eztabaida argitara ekarriz\nAurreko asteetan, Martuteneko espetxea eraitsiko zutela eta bere ordez gizarteratze zentro bat eraiki zelaren berria zabaldu zen. Neurria gauzatuz gero, Gipuzkoa espetxerik gabeko herrialde bat bihurtuko zatekeen, baina Martutenen preso askok erabakiaren aurkako gutuna sinatu dute. Haien arrazoien artean, beraien senideek Zaballara egin beharko zituzten bidaia daude. Gaia sakonan jorratu dugu Esti de Miguel, Haizea Baltasar eta Carlos Hernandez "Pote"-rekin. Kartzelak eta zigorraren legea eztabaidaren erdian jarri beharra ikusten dute gure elkarrizketatuek, espetxeratuta dauden pertsonan zentratua.\nCEAR-Euskadik sexu-esplotaziorako salerosi dituzten Nigeriako emakumeen kopuruak gora egin duela salatu du. EAE, Emakume nigeriarren salerosketan aritzen diren sareentzat "banaketa gune" bilakatu dela ohartaraziz.


Munduko potentziarik handiena\nIrailean ekin genion berriro Baketikek eta San Telmo Museoak Giza Eskubideen Adierazpen Unibertsalaren 70. urteurrenaren harira antolatutako hitzaldi-zikloari. Giza Eskubideen inguruko ziklo batean beharrezkoa zen Giza Betebeharrei buruz hitz egingo zigun norbait. Nor hobeto, Pilar del Rio baino, kazetaria eta Saramago Fundazioko lehendakaria, Pertsonen Betebeharren Gutunaren sustatzaileetakoa. Duela 20 urte, Giza Eskubideen adierazpenak mende erdi betetzen zuen urte beran, Jose Saramagok Literaturako Nobel Saria eskuratu zuenean egindako akziorako deiari erantzutera dator gutun hau. Egun hartan, idazleak herritar orori dei egin zion: “ezein eskubidek ezingo du iraun dagozkion betebeharren simetriarik gabe. Gure eskubideak aldarrikatzen ditugun indar eta tinkotasun beraz aldarrika ditzagun gure betebeharrak ere”.\nMexikoko Unibertsitate Nazional Autonomoa eta orduko errektore Jose Narro izan ziren, Nobeleren hitzalditik 16 urtera, hark proposatutako erronkari heldu eta, Jose Saramago eta World Future Society (Capítulo México) erakundeekin batera martxan jarri zuena ehunka intelektual, akademiko eta gizarte zibileko erakundeen arteko hausnarketa eta eztabaida prozesu bat. “10.000 milioi pertsona, bakoitza bere gorputz eta arimarekin, bere amets eta beharrekin, planeta bakar batean bizitzeak dakarren kaosa geldiarazi nahi genuen, duela mende bat 1.600 milioi baino ez zirenean”. Errealitate aldaketak, erantzun berriak eskatzen zituen. “Inork ez du gugatik behatzik mugituko, egiten ez duguna egin gabe geldituko da”, zioen del Riok.\nHala, sarrera bat eta 23 artikulu biltzen dituen gutun bat idatzi zuten, arduraren eta elkarrekiko arduraren etikarako dei eginez. Sarreran jasotzen den gisan: “Pertsona askok pentsatu dute euren eskubideek ez dutela betebeharrekin loturarik. Badirudi pertsonek eskubideak eskuratu dituztela euren hazkuntzarako eta gozamenerako, bere buruarekiko, bere ingurukoekiko, ingurunearekiko edo estatuekiko inongo ardurarik hartu beharrik ez balego bezala. Baina beharrezkoa da eskubideez ari garenean, elkarrekiko ardura batetik aritzea”.\nEgunero-egunero ikusten ditugun basakerien aurrean (desagertze behartuak, haurren lana, gerrak edo amaigabeko bidegabekeriak) informatuak egoteko betebeharra dugula, baina batez ere, azpimarratzen zuen “gure betebeharra dela eskubideak urratzen ari direla ikusten dugunean zerbait egitea”. Hori da Pertsonen Betebeharren Gutunak jaso nahi duena, “kontu publikoetan parte-hartzeko dugun betebeharra ikustaraztea eta erakundeei ez ezik, geure buruari ere eskatu behar diogula bidegabekerien aurrean ekitea. Hori boluntarismoa da? Ez, zigortu ezinak sentitzen diren horien harrotasunari aurre egiteko borondatea baizik. Herritarrok gara munduko potentziarik handiena, nahiz eta sistema etengabe saiatzen den gure potentzia hori erabili ez dezagun distraitzen”.\nFlorentziako laborari baten istorioa kontatzen zuen, zeinak hil-kanpaiak jo zituen. Herritarrek hildakoa zein zen galdetzen zuten. “Justizia da –zioen–, justizia hil egin da”, epaileak boteretsuari eman ziolako arrazoia babesgabeari eman beharrean. “Betebeharren Gutuna kanpai-dei bat da, herritarrak ohar daitezen asko garela, bi baino askoz gehiago. Gu gabe kito historia. Eskubideak behar dira, bai eta betebeharrak ere, kontzientzia eta arrazoidun izakiak garen heinean, nahi izatera lor dezakegun humanismo zoragarri horretara iristeko”.\nAzkenik, hezkuntzaren garrantzia nabarmentzen zuen: “funtsezkoa da eskoletan Giza Eskubideen inguruan hitz egin eta formakuntza eskaintzea. Noski, Betebeharren Gutuna ere mugitu eta ikasiko balitz, ez lioke inori kalterik egingo, mesede baizik”.\nPasa den apirilean NBEri eta Idazkari Nagusi Antonio Guterresi aurkeztu diote dokumentua. “Gure helburua kontzientzietara iristea da, NBEa bide horretan pauso bat izan da; erakundeak betebeharrak aldarrikatu ditzan nahi dugu, bere egunean eskubideekin egin moduan. Garai beltzotan, denok jarri beharko dugu gure aldetik”.\nHemen ikus daiteke hitzaldia osorik:


Nafarroako Landa-Etxeak » Erteikoa landetxea\nBete formulario hau zuzenean harremanetan jartzeko etxearen Erteikoa landetxea batera.\nMesedez, bete eremu guztiak.\nIkusten duzuna da hori?\nZein da 4 + 4??\nZein da 3 + 1??\nLibre al dago?\nPatricia eta Ion gara, Pirinioetako bi gazte, eta herri txiki batean bizitzeko apustua egin dugu. Horrela, 2018an, ehun urtetik gorako etxe hau berrireki genuen; landa estilokoa da eta ikuspegi ikusgarriak ditu. Ezin hobea da familiendako eta 8 laguneko taldeendako.\nErteikoa etxebizitza-landetxe bat da, solairu batean eroso antolatua. 4 logela ditu eta 8 lagun sar daitezke; gainera, 90 cm-ko ohe gehigarri bat zabaltasunez paratzeko aukera dago. Halaber, bi bainugela dauzka, eta egongela-jangela-sukalde bat, tximiniaduna eta beharrezkoak diren tresna eta hornidura guztiekin. Kanpoaldean, badago barbakoa bat aire zabalean jateko.\nHelbidea: C/San Andrés, 19 31671 Aria (Navarra)\nArduraduna: Patricia Carballo y Ion Retegi\nTelefonoa: 603 867 211\nTurismo erregistro zenbakia: UCR01132\nEzaugarriak / Extras\nHizkuntzak: gaztelania, euskara eta ingelesa.\nSasoia denean baratzea.\nBatez besteko balorazioa: 5/5\t(1 valoraciones)\nOheak eta loaldia 5/5\nKalitatea / Prezioa 5/5\nEgoera / Ingurumena 5/5\nGure gonbidatuak iruzkinak.\nMaria Robles\t10 maiatza, 2020\nBaloratu etxe hau\nOheak eta loaldia\nKalitatea / Prezioa\nEgoera / Ingurumena\nAria Aezkoako herririk ezkutuenetakoa da, hemengo funtsa gehien gorde duenetako bat. Lasaitasuna da nagusi, dena dago naturaz inguratua; izadia, gainera, urtaro orotan da ederra. Errepidea herrian berean bukatzen da; gero, mendi-pista bat dago. Aezkoako gainerako lekuetan bezala, toki paregabea da oinez ibiltzeko, oihan eder izugarriak gozatzeko, aziendarendako pentzeak ikusteko edota, bertzerik gabe, lasaitu eta tximiniaren ondoan gure gogoari atsedena emateko.\nIbilbideen artean, Garraldara doan huraxe da nabarmentzekoa, Erondoa kaskoan barna baitoa, eta handik, Aezkoa ikusiko dugu bere ederrean.\nArian, halaber, jostetan aritu gaitezke herriko 4 garaiak (gareak) topatzeko, laurak ere Kultur Intereseko Ondasun izendaturik baitaude, Aezkoako bertze 11k bezala: Xamarrena, Etxeberrikoa, Apatena eta Xaurikoa (azken hori nekosoa da bereiztea, handitua baitago). Bertze eraikuntza bitxirik ere bada, hala nola bi garbitegi zaharberrituak, bai eta eliza ere, herriko plazan zut.\nBertzenaz, jakingarria bezain ederra da zinez herriko bordak ezagutzea, kilometro gutxira baitaude iparralderat bi eremutan; biek ere auzo iduri dute eta nafar bortuotako bizimolde zaharra ekartzen digute gogora. Izan ere, artzainek eta unaiek egun sail luzea eman behar izaten zuten bordetan, urruneko pentzeetan bazkatzen zen aziendaren guardian.\nArian, gainera, aezkera izeneko euskalkia entzuteko parada izanen dugu, eta hori, gaur egun, arras toki gutxitan entzunen dugu. .\nGOI DENBORALDIA: uztail, abuztua eta iraila, zubiak eta Eguberriak.\nAsteburua 395 €\nAste osoa 895 €\nGau gehigarria 125 €\nBestelakoak Ohe gehigarria : 15€/gau\nCalle San Andrés, 19, Aria Tlf: 603867211 E-posta: erteikoa@gmail.com Webgunea: www.casaruralerteikoa.com Mota: LE-Osoak\nGure gonbidatuak iruzkinak:\nUtzi zure iruzkinaKontsultatu\nAuñak 1 Apartamentua (Soroa)\nAsteburuko prezioa aurrera\t120 €\nTxikipolit Landa etxea\nAsteburuko prezioa aurrera\t300 €\nLanda Etxea Motxaña I\nAsteburuko prezioa aurrera\t150 €


Euskal Herria Bildu - EH Bilduk eskatu du Legebiltzarrak hipotekei buruzko epaia salatzea eta botere judizial propioa aldarrikatzea\nEH Bilduk eskatu du Legebiltzarrak hipotekei buruzko epaia salatzea eta botere judizial propioa aldarrikatzea\nJone Goirizelaiaren hitzetan, argi dago “justizia zeharo politizaturik dagoela Estatu espainolean”, hipoteken ebazpenak, Bateragune auziak edo Altsasuko gazteen kasuak erakusten duten bezala\nEH Bilduk Legez Besteko Proposamen bat aurkeztu du gaur Legebiltzarrak salatu dezan “Espainiako Auzitegi Gorenak hipoteken zergaren gainean urriaren 18an hartutako epaia aldatzeko erabilitako jukutria, bankuen presiopean eta haien mesedetan egiten dela ulertzen duelako”. Era berean, ebazpenak salatzen du “helburu politikoekin edo justiziarekin berarekin zerikusirik ez duten bestelako xedeekin justiziaz egiten den erabilera”, eta aldarrikatzen du “botere judizial propio baten sorrera”.\nJone Goirizelaia legebiltzarkideak adierazi duenez, “justizia zeharo politizaturik dago Estatu espainolean”, eta hala dela frogatzen duten hainbat adibide aipatu ditu: Estrasburgok Bateragune auziko epaiketa ez zela justua izan ebatzi izana; Nazioarteko epaitegik agerian utzi dituzten Kataluniako prozesu independentistari dagozkion ebazpenak; Altsasuko gazteekin gertatutakoa edota Auzitegi Gorenak hipoteken zergaren inguruan emandako ebazpena. Azken hau biziki deigarria izan da: “Atzo ezagutu genuen bezala, behin betiko epaia herritarren aldekoa izatetik herritarren kontrakoa izatera pasatu da, bankuen mesedetan”, azpimarratu du EH Bilduko ordezkariak.\nHerri demokratiko batek justizia independente eta inpartziala behar du, baina, gaur egun, justizia arloan ditugun eskumenak oso murritzak dira. Horregatik, Goirizelaiak Botere Judizial propio baten beharra aldarrikatu du: “Araba, Bizkaia eta Gipuzkoako estatus politiko berria lantzen ari den honetan, lan egin behar dugu benetako botere judizial bat erdiesteko, justizia modu azkar, independiente eta garden batean egin ahal izan dadin, herritarren mesedetan”.


Markel Olano: "Elkartasun keinu guztiek ez dute zilegitasun bera" | Politika | Berria\nTsunami Demokratikoak atzo Euskal Herrian deitu zuen mobilizazioaren inguruan galdetu diotenean, Markel Olano Gipuzkoako ahaldun nagusiak esan du Kataluniari elkartasuna adieraztea "garrantzitsua" dela, baina "bide guztiak" ez direla "egokiak" elkartasun hori erakusteko.\nGaur kazetariekin egin duen gosari informatiboan, Olanok aitortu du Kataluniako egoera politikoa "kezka handia" dela gipuzkoarrentzat, eta nabarmendu du "gertutasun eta elkartasun keinu ugari" eragin dituela horrek. Horien artean, "manifestazio oso garrantzitsuak", esan du. Urrian, Gure Eskuk deitutako manifestazioak milaka lagun bildu zituen Donostian, Erreferenduma ez da delitua lelopean. Han izan zen Olano bera, baita Eneko Goia Donostiako alkatea ere.\nDena dela, "gertutasun" horretaz aritu arren, Olanok ez du uste elkartasun keinu guztiak maila berean daudenik: "Ez dute zilegitasun bera, eta guztiak ez dira egokiak". Atzo iluntzekoa, esaterako. Tsunami Demokratikoak deituta, ehunka herritarrek Biriatuko muga kolapsatu zuten autoz, eta hamazazpi kilometrorainoko ilarak eragin zituzten. "Atzo, egoera nahasia zen Gipuzkoako errepideetan, hainbat arrazoirengatik; ekintza horrek larritu egin zuen egoera, eta uste dut arazo asko eta haserre handia eragin zizkiela hainbat herritarri", adierazi du.\nTsunami Demokratioak deituta, Biriatuko muga kolapsatu dute ehunka herritarrek


EH Bildu Amasa-Villabona - Estatu Arrazoia SA\nDAVID FERNANDEZ (CUPeko kidea)\nGaur. Bai. Eta zuzenean. Gurutzada: epaiketa politikorik handiena, Kataluniako gizartea salbuespen egoeraren pean, frankismoaren amaiera. Memoria antidoto bat da ispilu desitxuratuen kontra, botereak berezkoa baitu ahanztura: ez da lehen epaiketa politikoa, eta ez da epaiketa politiko bakarra. 18/98 makrosumarioa eta euskal lurretan ezarritako salbuespen hamarkada minez gogoratzen dugunontzat, segida bat da: Estatu Arrazoiaren bokazio autoritarioaren eta borondate errepresiboaren segida. Lehen paradoxa eusko-katalana: dena da posible indarkeriarik gabe (hala zioten Euskal Herrian). Dena ezinezkoa da pazifismoarekin (hala agintzen dute Kataluniaren kontra).\nUrriaren 1aren errepresioak errepresio politikoaren molde guztiak hartu ditu (formala eta informala, legala eta zuzenbidetik kanpokoa): erbestea eta espetxea, matxinada delituak, zigor ekonomikoak eta eraso ultraeskuindarretako sistemaren borra luzagarria. Gaur egun, 1.500 baino ikertu gehiago daude, tartean herrialdeko alkateen %75. «Atzetik kontrolatuko dugu», zioen Cosidok; azkenean, Marchena ariko da, Estatuko bunkerra, eta aurretik.\nEpaiketak agerian utziko duena hau besterik ez da: aurrera segitzen duela katalanen autodeterminazioaren kontrako indarkeria instituzionalak. Aurrena, borrak hautetsontzien kontra; orain, auzitegiak hautetsontzien kontra. Horren atzeko partean, espetxe zigor handiak, autodeterminazioaren kontrako zigor inkisitorial zentzagarri moduan. Bataila desorekatu batean erabakitzen da hori: luzaroko Estatu arrazoia, Kataluniaren askatasun politikoaren arrazoi demokratikoaren kontra. Lehen epaiketa da, bai, baina ez bakarra kaos juridiko honetan: gertaera berak, lau instantziatan epaituak. Arbitrariotasun planifikatua eta labirinto itsua, mataza eta estrategia gisa.\nHasteko, hamabi pertsona epaituko dituzte (espetxean dituzte gobernu erdia, parlamentuko presidentea, eta herri organismo nagusien bozeramaileak). Epaia, ordea, honetarako idatziko dute: mehatxatutako askatasun baten mugak berriz definitzeko, eta bi milioi pertsona baino gehiago zigortzeko. Eta, hedaduraz, Kataluniako gizarte osoa zigortzeko: oposizioko politikariak espetxeratuta gizarte hobe batean biziko dela uste duena ezin gehiago engainatzen da. Alternatiba demokratikoak blokeatzeko, deep state hispanikoaren perbertsioaren borondate makurrak tu egiten du: salbuespena luzatu, konponbide oro oztopatzeko. Horixe nahi dute: krisi luze batean giltzapetu nahi gaituzte (kaiola luze batean), dekretatu ahal izateko ezin garela handik atera, egiten duguna egiten dugula. Agambenek luze eta zabal esplikatu du: legea behartu, legea inposatzeko; salbuespena arau bihurtu. Ezer berririk ez, eta cara al sol. Galeanok honela idatzi zuen 1978an: «Makinak modua ematen du izugarrikeria onartzen ikasteko, neguan hotza onartzen den bezala».\nBeste latitude batzuetan ikasitako lezioak: epaiketa politikoak ez dira erabakitzen auzitegian soilik —kaleak hitz egiten du, eta herriak eskatu egiten du—, eta itxaropen bakarra ezin da izan Estrasburgoren zain egotea. Itxaropenarekin kontraesanean dagoen dialektika bat: estatuak nolako ahultasuna erakusten du hautetsontziak jartzeagatik 200 urteko espetxe zigorra eskatzen duenean? Nola garaitu Estatu arrazoia? Nola eragotzi shock-aren doktrina? «Hura desobedituz», diote dakitenek. Zeren eta bai baitakigu zein den hori ez egitearen alternatiba.


Arturo Kanpion Akademia izeneko ikastetxea 1969/70 ikasturtean antolatu eta sortu zen Iruñean; aurten 51 urte betetzen ditu. Eginkizun haren xedea, garai hartan toki askotan eta ekimen anitzez —ikasleak, langileak, gazte-mugimenduak, talde politikoak eta abar— sortutako euskalduntze eta alfabetatze saioei koordinaketa bat ematea izan zen. Eta, aldi berean, jakina, irakasleak prestatzea, animatzea edo… gutxienez, beldurra kentzea.\nArturo Kanpion euskaltegiko irudi bat (ARGIA)\nGarai hartan gau-eskolak izena ematen zitzaien euskalduntzea eta alfabetatzea xedetzat zuten ahaleginezko ariketa haiei. Izenak berak eta aipatutako helburuak beren izaera adierazten dute. Gauez hobeki esateko, ilunabarretan- emandako irakaskuntzak ziren; lan eta ikasketako ordu arrunt eta arautuetatik at. Euskalduntzea euskaraz ez zekitenentzako zen; alfabetatzea, berriz, euskaraz hitz egiten jakinda ere, erdaraz ikasi, idatzi eta irakurtzen zutenentzako behar zen.\nKoordinaketa bilerak lehenik Labrit frontoian hasi genituen; Oberena elkarteak tokia utzita eta peñen babesarekin. Gero, Iruñeko parrokia bateko Xabier zentrora, eta hurrena, eskolapioen eskolara igaro ginen. Azkenik, Konpainia kaleko etxebizitza bat alokatu eta han antolatu ginen, izena jarri genion antolakuntzari eta han aritu ginen, urte franko beranduago Pozoblanko kaleko lokalak, iruindarrek egindako diru-ekarpenekin, erosi eta prestatu ziren arte.\nGakoa da XX. mende bukaerako historiaren olatuetan jauzi kualitatibo baten txanpa harrapatzeko zoria izan genuela; hizkuntza murgilketaren txanpa zientifikoa, alegia. Ez zen gure meritua izan, jakina; aroaren, jendearen eta kulturaren aukera zen. Ez zen ezta ere, euskararen eremuan lortutako aurkikuntza edo aurrerapena izan, inozoren batek hala nahi izan badu ere… Hizkuntza murgilketa nazioarteko kultura unibertsalaren aurrerapen garrantzitsua da; eta, beraz, hizkuntza guztientzat balio ez-ezik, oinarri zientifiko xume bezain tinkoa eta sakona daukana; zera alegia, haurren hizkuntza ikasketa modua. Mende eta mendeetako gramatika ikasi beharra alde batera utzi eta murgilketako metodoen bidea lehenetsi zelarik, euskaldun berrien fenomeno soziala agertu zen. Izan ere, ordura arte izaten ziren bizitza osoa gramatikaren bitartez euskaraz ikasi nahian emandakoak, inoiz ongi ikastez bukatu ezinik.\nGarai hartan bertan, gainera, gizarteak ikastolak sortu eta sustatu zituen aroa gertatu zen. Ekintza eta emaitza erraldoi hura ere —behintzat Nafarroan eta hiriguneetan edo euskaldunduak ez zeuden lurraldeetan— soilik bideragarria izan zitekeen, besteak beste, murgiltze ereduaren erabilpenari esker.\nAdibidez, 1969. urtean Tafallako ikastolari ezin izango zitzaion hasierarik eman, egiazki eman zitzaion bezala, baldin eta murgiltze ereduaren teoria zientifikoa, erabilpen edo praxi unibertsala eta aro berezi hartako ausardi soziala eduki eta egon izan ez balira. Arturo Kanpion ikastetxearen sorrera Nafarroako ikastolen sustapenarekin lotuta gertatu zen alde bat baino gehiagotik.\nGaur egun Frantziako Errepublikaren Asanbladan 2021-04-08an onartutako Molac legeak murgiltze ereduaren garaipen ideologikoa irudikatzen du; nahiz eta Jakobinismoaren helegiteak ipini. Izan ere, mundu guztian hizkuntzak irakatsi eta ikasteko ereduak sakonki aldatzen ari dira eta hori zientziaren eta kultura unibertsalaren ezaugarria bilakatu da. Murgiltze ereduaren kontra saiatzen direnek egiazki kulturaren eta zientziaren kontra jokatzen dute; eta maiz, euskararen edo beste hizkuntza gutxituen aurkako gorrotoaren edo inperialismo zaharkituen adierazpen lotsagarri eta nardagarriak baizik ez dira.\nDenborarekin Arturo Kanpion ikastetxeak eragin sakona eduki zuen eta eduki du Iruñeko eta Nafarroa osoko euskalgintzan. Ez bakarrik kulturaren arloan, baizik eta baita ere, gizarte mailan. Adibidez, AEK Nafarroan ezartzeari dagokionez, edo beranduago IKAren sorreran zutabe izanik; gainera, 1980 aldera, ezaguna egin zen Arturo Kanpionek eta Iruñeko Peñek San Fermin bezperan antolatzen zuten jaialdia.\nGauza da, halere, Arturo Kanpion Akademiaren 50. urteurrena ospakizun edo oroitzapen sozialik gabe igaroa zaigula, baina euskararen irakaskuntzari buruz gogoeta berezia egitea merezi duen eta aukera ematen duen efemeridea dela uste dugu.\nArturo Kanpion ikastetxea hasi eta urteak geroago, Iruñeko eta Nafarroako gizarteari AEK, Hizkuntza Eskola Ofiziala, irakaspen publikoko eskaintzak eta beste mahairatu zitzaizkion. Edonola ere, Arturo Kanpionen eragina ezin da ikastetxe horren antolakundeak berak zuzenki egindakoari mugatu; esate baterako, zuzena ez litzatekeen bezala ikastolen eragina, adibidez, gaur egungo ikastola kontzertatuen izaerara mugatzea; zeren eta, irakaskuntza publikoan eraikitako euskarazko lerro eta ereduak ere, hein batean —ez osotasunean, jakina— aspaldiko ikastolen lehen ekimen hari zor baitzaizkio.\nArturo Kanpion Akademiaren sorrera-sorreran eta lehen urteetako antolakuntzan eta lokalen erosketan ibili ginenok egiaz aitortzen dugu ondorengo urte luze, zail eta maiz neketsuetan bertan aritu, saiatu eta jarraitu dutenen lana; Sagrario Aleman, Mattin Manterola, Arrosa, Bittorio, Asisko, Luzio, Nekane, Jone, Mikel, Xabi… Ezinezkoa da guztiak aipatzea, ezinezkoa litzatekeen bezala hainbeste urtetan egindako eta gertatutako zertzelada guztiak zenbatzea.\nGaraiak, egoerak eta jarrerak aldatu egin dira. Gaur egungo nafar gazteek ezin dute alfabetatzeari orain dela berrogeita hamar urte ematen zitzaion garrantzia ulertu edo sinetsi. Baina, era berean, guk ez genuen orduan sinetsiko, inork esan izan baligu, XXI. mendean, ustezko berrogei urteko demokraziaren ondoren eta indar politiko abertzaleak agintean egon eta daudelarik, Nafarroa osoan euskara ofiziala eta librea ez izatea oraindik.\nAldatu ez dena da euskarak nafarren eta nafar bakoitzaren eskubidea izaten jarraitzen duela; eta horrek etorkizunera so jartzen gaitu. Murgilketaren gogoetarekin hasi gara; eta helduentzako euskarazko irakaskuntzaren diru-laguntza premia gogoratuz amaitu nahi dugu. EAEko gobernuak sinatu berria du AEKrekin finantzaketa akordio bat; Nafarroako Gobernuak antzeko zerbait egin beharko luke berehala.\nEta bitartean, bejondeiola Arturo Kanpion ikastetxeari azken 51 urte hauengatik! Bejondeiola Iruñeari eta euskarari datozen ehunka urte eta mendeengatik!\nPatxi Zabaleta Zabaleta, Iñaki Zabaleta Urkiola\nHurrenez hurren, Euskaltzaina eta EHUko katedraduna\narturo campion, arturo kanpion euskaltegia, euskalduntzea, euskalgintza, euskaltegia, euskaltegiak, ika, Iruñea, Kanpion


Koke, margolanak erakusketa EHUren Bizkaia aretoan\nGerran utzitakoak, erakusketa batean\nJose Maria Martinez 'Koke' erbestera abiatu ziren hainbat umetako bat izan zen eta bere margolanak EHUren Bizkaia aretoan dira ikusgai martxoaren 28ra arte.\n'Koke' Martinezen erbesteko margolanen erakusketa, EHUn\nKoke Martinez gerra denboran "La Habana" ontzian erbestera joan behar izan zuten umeetariko bat izan zen. Britainia Handian egin zuen bizimodua eta margolaritzan maisu egin zen. Bere artelanak Euskal Herriko Unibertsitateko ondare dira.\nKoloretsua, misteriotsua eta aldi berean onirikoa, paradisu galdua margotzen du egileak, umetan berak galdu zuen paradisua. "La Habana" ontzian erbestera abiatu ziren 400 umeetako bat zen Jose Maria Martinez "Koke".\nBizkaitik kanpo 76 urte daramatza Herminio Martinezek. Koke eta bera kanpamentu berean egon ziren Britainia Handian.\n27ko Belaunaldiko pentsalari eta artisten iturrietatik edan zuten erbesteratutako hainbatek. Kokek, esaterako, Jose Estruch izan zuen maisu eta Federico Garcia Lorca lagun. Elkartearekin batera, ume erbesteratuen ondarea zaintzeko ahalegina egin zuen margolariak. Orain ondare oso euskal gizartearen eskura dago.\nBilbo lehenik, Donostian eta Gasteizen gero, ahaztu behar ez den gure gertuko historiaren erakustoki bihurtu da Euskal Herriko Unibertsitatea.\nBi aretotan banatuta dago erakusketa. Lehenbizikoan, 16 posterren bitartez historiaren errepasoa egiten da, Kokeren bizitzaren testuingurua azaltzen da. Koke eta beste hainbat gerrako ume Euskal Herritik Britania Handira nola eraman zituzten adierazten da. Bigarren aretoan aldiz, Kokeren lanak daude ikusgai. Bere ibilbide osoan margotutako 200 kuadroen artean egindako aukeraketa da. Gaiaren arabera banatu daude artelanak. Obra misteriotsua, surrealista eta onirikoa dela esan daiteke. José Estruch maisuaren eragina nabaria da bere lanean, Josu Rekalde erakusketako komisarioak nabarmendu duenez.\nMargolanetan aurpegi ugaridun buruak, animaliak edo ta erretratuak ageri dira. Era askotariko gai horien artean ez dira falta Darwin, Churchil, edo On Kixote bezalako pertsonaien erreferentziak eta kultura hispanikoari buruzko aipamenak. Gerrako umea izateak ere, izan zuen eragina bere pinturan.


Martxoak 25, denok kalera — ALDA. Aldaketa. Lana. Demokrazia. Alternatibak - ELA\nMartxoak 25, denok kalera\nBizi dugun pandemia eta pobretze egoera orokorrean, langileriaren egungo premia are larriagoada”,azpimarratzenduELAkoidazkari nagusi Mitxel Lakuntzak. Kontua da: nola erantzun premia horri?\n“Helburua bikoitza da: alde batetik, Euskal Herriko langileok gure lan baldintzak hemen negoziatzeko eskubidea izatea da, Estatutik inposatu gabe; eta beste alde batetik, ERTEen amaieraren aurrean neurri berriak hartzea eta kaleratze kolektiboak saihestea. Helburu gehiago egon daitezke, eta egon badaude, baina aliantza estrategiko eta soberanista batean,bihauekezinbestekoakdira”.\nOrain dela egun batzuk, ELA, CIG eta CSC sindikatuek agenda soziala bultzatzeko konpromisoa eta pentsioen erreformak eta lan erreformak bertan behera uzteko mobilizazioak iragarri zituzten. Mitxel Lakuntza, Paulo Carril eta Sergi Perelló hiru sindikatuetako idazkari nagusiek Euskal Herria, Galizia eta Kataluniako langileen aldarrikapenak mahaigaineratu zituzten agerraldi batean.\nNoiz hasiko da kanpaina hori? Martxoaren 25ean, Hego Euskal Herriko lau hiriburuetan eta Galizian zein Kataluniako hainbat lekuetan mobilizazioak hasiko dira, aldarrikapen zehatz hauek medio: lan\nerreformak indargabetzea eta gure herrialdeetan lan baldintzak negoziatzeko eskubidea bermatzea. Jakina denez, Zapatero eta Rajoyren erreformek lan harremanen estatalizazioari\nateak ireki zizkioten eta prekaritatea eta soldata baxuak larriagotu zituzten. Ildo horretan, Euskal Herrian, Galizian eta Katalunian negoziazio kolektiboa garatzeko eta zentralizazioarekin amaitzeko aitzakiarik ez dago. Ildo horretatik, gure herrialdeetako alderdi politikoek ere aintzat hartu beharko lukete eta Madrilgo Kongresuan modu koherentean jokatu.\nSanchezenGobernukobozeramaileek erreforma bertan behera utzi beharrean - oposizioan zeudenean agindu zuten bezala-, aldaketa puntualak egitearen alde egindako adierazpenek sendotasun falta erakusten dute eta itxuragabekeria hutsa dira. Lan erreformak bertan behera uzteko benetako borondatea badute, Madrilgo Kongresuan botoak badaude. Pandemiak ezin du murrizketak egiteko aitzakia izan: krisitik nola atera dago jokoan.\nEnplegua salbatzeko ezinbestekoa da\nneurri ausartak hartzea: lanpostu publikoak kontsolidatzea, eta Administrazioetan eta euren azpikontraten prekaritate tasa murriztea. ELAk proposamen zehatza dauka, eta konponbide hori bultzatzeko hitzordua egin du: martxoaren 25ean, beraz, denok kalera!\nEmakumeok, bizitzaren lehen lerroan. Esencialmente vivas


Zure bidalketak premiaz entregatzeko zerbitzua, kalitaterik onenarekin eta konpromisoa hartuta.\nZerbitzuaren funtzionamenduari buruzko zalantzaren bat baduzu, jar zaitez harremanetan Correosen Bezeroarentzako Arreta Sailarekin edo zoaz gertuen duzun Correos bulegora .\nEntrega CityPaqen: Correosen zerbitzua paketeria Terminal Automatizatuen Sare batean datza. Hauek toki publikoetan zein bizilagunen komunitateetan kokatuta daude.\nErabiltzaileek paketeak era eroso eta seguruan jaso eta bidali ditzaten ahalbidetzen du, eguneko 24 orduetan, urte osoan zehar.\nPisu bolumetrikoa: Pisua tamainarekin lotuta ez dagoen bidalketetan, pisu/bolumen irizpide bat aplikatuko da, (167 Kg/m3). Erlazio hori onartzerako momentuan egiaztatuko da, honako formula honi jarraituta: luzera x altuera x zabalera (zentimetrotan) / 6.000.\n1. Helmuga nazional batera edo Portugalera bidaltzen diren Paq 48 produktuen kasuan, honako hauek dira gaur egun onartzen diren gehienezko tamainak:


CoVid19: Sintomak eta jarraibideak — Ikaslan Gipuzkoa\nCoVid-19 Jarraibideak: Ikasleak-Langileak\nCoVid19: Sintomak eta jarraibideak\nEz dira Ikastetxera etorriko COVID-19arekin bateragarriak diren sintomak (sukarra, arnasa eztul lehorra, eztarriko mina, arnasa hartzeko zailtasuna eta usaimena eta gustua galtzea) dituzten ikasleek eta langileek, ez eta COVID-19aren diagnostikoa jaso ondoren isolatuta daudenek, edo etxeko berrogeialdian daudenek ere, COVID-19arekin bateragarriak diren sintomak dituen pertsona batekin harreman estua izateagatik. Horren berri eman behar da ikastetxean\nIkastetxean dagoela COVID-19arekin bateragarria den sintomatologiarik izango balu ikasle batek, ondorengo protokoloa jarraituko da:\nIrakasleari edo zuzendaritzari abisatuko da\nBalbularik gabeko FFP2 musukoa emango zaio\nIkasleari isolamendu-gelara (garbitasun-desinfekzio neurriak eta aireztatua) lagunduko zaio. Laguntzen dion pertsonak Musukoa eta pantaila eramango du jarrita. Bertan itxaron beharko du jarraibideen zain.\nFamilia deituko da, adinaren arabera. Eta Osasun zentroarekin harremanetan jarriko dira eta jarraibideak itxaron\nIkastetxe ere, erreferentziazko Osasun-zentroarekin harremanetan jarriko da, haren jarraibideak betetzeko.\nEragindako pertsona kasu susmagarritzat joko da eta etxean isolatuta egon beharko du proba diagnostikoaren emaitza jaso arte. Ikusi Osasun Sailaren Covid-19ko Zaintza Epidemiologikoko Protokoloa.\nEmaitza jaso arte ez da kontaktu estuei buruzko neurriri berezirik hartuko eta irakaskuntza-jarduerak normaltasunez jarraituko du aurrera, higiene-neurriak zorroztuz.\nDiagnostikoaren emaitza positiboa bada, ikastetxean, horren berri eman behar da\nKontaktuen azterketa egingo da hezkuntza-ingurunean eta handik kanpo, kontaktuak identifikatuz, sailkatuz eta haien jarraipena eginez Osasun Saileko Zuzendaritzak esaten duen arabera eta Ikastetxeko harreman estuak identifikatuko dute Osasun –agintariek jarraipena egiteko. Hauek etxean geratuko dira berrogeialdia betetzen osasun Sailak esaten duenaren zai. PCR frogak egingo dituzte.\nBaieztatutako kasua bizikidetza-talde egonkor bateko kide bada, harreman estutzat hartuko dira taldeko kide diren pertsona guztiak eta berrogeialdian egon beharko dira etxean osasun Zerbitzuetako jarraibideei kasu egingo diete.\nKontaktuak aztertu eta estutzat jotzen direnentzako, berrogeialdiko neurriak ezarri ondoren, irakaskuntza-jarduerak normaltasunez jarraituko du aurrera, arreta- eta segurtasun-neurriak zorroztuz.


Osinberdera bisita gidatua - Goierriko Hitza : Goierriko Hitza\nOsinberdera bisita gidatua\nAralarko Parketxeak Osinberdeko erreka eta honen ingurumariak ezagutzeko bisita gidatua antolatu du.\nOsinberdeko ur-jauzia // A.Garmendia\nOsinberdeko putzu naturalera txango gidatua antolatu du Aralarko Parketxeak gaur goizean. Goizeko 10:00etan abiatu dira Arkakako aparkalekutik gorantz. Ibilaldiak bi kilometro eskas ditu (km bat joateko eta beste bat itzultzeko), zailtasunik gabekoa da eta adin guztietara zuzenduta dago.\nTxangoko arduradunek zenbait borda erakutsi dizkiete bertaratu direnei, eta hauen gaineko azalpenak ere eman dituzte. Azken zatian, behe-lainoz estalitako bidexketatik aurrera jarraituz, Osinberdeko putzura heldu dira. Bertan bainu bat hartzeko aukera zegoen arren, eguraldiak ez du gehiegi lagundu.\nAbuztuaren 15ean txango bera antolatuko dute gaur gerturatu ezin izan dutenentzat. Irteera ordua 10:00etan izango da eta 13:00ak aldera amaituko da. Prezioa pertsonako 4 eurokoa da izango da helduentzat eta 2 eurokoa haurrentzat. Izena ematea derrigorrezkoa da eta plaza mugatuak izango dira. Horretarako Lizarrustiko parketxera deitu (943180335 / 688895069) edota barandiaran@gipuzkoanatura.eus posta elektronikora idatzi.\nSegurtasun neurriak bermatzeko asmoz, ibilaldi osoan zehar musukoaren erabilera derrigorrezkoa izan da.\nAtaungo baserritar bat ospitalera eraman dute traktorearekin istripua izan ondoren\nLau positibo berri atzeman ditu Osasun Sailak Goierrin\nBi positibo berri atzeman ditu Osasun Sailak, bat Legazpin eta bat Zumarragan\nZortzi ehiza postu erasotu dituzte Apotako lerroan\nTxingorra eta euri zaparradak nagusi Goierrin